O projektu - Regionalna Privredna komora Južnobanatskog upravnog okruga\nDatum kreiranja petak, 31 januar 2014 01:09\nPrivredna Komora, industrije i poljoprivrede Timiš, kao vodeći partner projekta, u partenerstvu sa Savetom Županije Timiš – Agencija za Socijalno-Ekonomski razvoj Timiš (ADETIM), Regionalnom privrednom komorom Pančevo, Regionalnom privrednom komorom Zrenjanin i Regionalnom privrednom komorom Kikinda realizuje Projekat "Made in Banata" u periodu od 18 meseci, počevši od novembra meseca 2013.godine. Projekat se finansira u okviru IPA Program Prekogranične saradnje Rumunija-Srbija,\nPrioritet: Ekonomski i socijalni razvoj,\nCilj : Promovisanje razvoja MSP.\nProjekat zadovoljava opšti cilj IPA Program Prekogranične Saradnje Rumunija - Srbija, prateći povećanje sveukupne konkurentnosti privrede u prekograničnoj oblasti. Projekat pronalazi rešenja za uočene zajedničke probleme u pograničnoj oblasti, počevši od nedostatka konkurentnosti.\nZajedničke aktivnosti projekta imaju za cilj da unaprede konkurentnost u pograničnoj oblasti, organizovanjem radionica sa temama kao što su efikasnija proizvodnja, upravljanje ljudskim resursima, upravljanje menadžmentom, upravljanje sistemima kvaliteta, inovacijama, savremenim tehnologijama i ekološkim proizvodima, kao i razmenom dobrih primera iz prakse. Takođe biće stvorene zajedničke baze podataka sa kojima će biti stvorena prekogranična mreža, čiji je cilj podržavanje preduzeća, poboljšanje prekograničnog marketinga regionalnih proizvoda pod zajedničkim brendom "Made in Banat". Partnerske aktivnosti će imati kao krajnji ishod, razvoj malih i srednjih preduzeća u prekograničnom regionu i povećanje kvaliteta života u zajednicama širom granice unapređenjem proizvoda u viši nivo kvaliteta.\nOpšti cilj projekta je povećanje konkurentnosti malih i srednjih preduzeća koja proizvode specifične proizvode u pograničnom regionu Rumunije i Srbije. Projekat želi da smanji raskorak između ova dva regiona sa obe strane granice Rumunije i Srbije, a da na taj način MSP iz ovih oblasti dobiju veći tržišni prostor za regionalne specifične proizvode.\n1. Povećanje kapaciteta promovisanjem inovacija, prodaja regionalnih proizvoda i povećanje kvaliteta proizvoda MSP-a u pograničnom području; MSP-ovi se smatraju motorima ekonomskog razvoja, jer oni predstavljaju 80% od globalnog ekonomskog rasta. U poslednjih nekoliko godina, tržišni uslovi su se promenili i mala i srednja preduzeća se suočavaju sa novim izazovima vezanim za troškove, kvalitet, plasman, fleksibilnost i razvoj ljudskih resursa.\nProjekat ima kao cilj da pruža informacije koje se odnose na inovacije, promociju i prodaju regionalnih kvalitetnih proizvoda, uz podršku radionica organizovanih u okviru web strane projekta, na kojima će učestvovati kompanije iz Rumunije i Srbije. Firme će biti u mogućnosti da dobiju informacije o različitim temama: ljudski resursi, upravljanje organizacije, efikasnost proizvodnje, sistemi kvaliteta, tehnologije zaštite životne sredine, upravljanje otpada, inovacije, najbolje primeri iz prakse za pristup evropskih fondovima .\n2. Promovisanje ekonomskog rasta između MSP-ova u pograničnom regionu i lansiranje regionalnih proizvoda pod brendom "Made in Banat”.\nEkonomisti su ukazali na snažnu vezu između konkurentnosti i brendova, imena, simbola, logoa i dizajna. Granični region ima reputaciju kao dobavljač kvalitetnih proizvoda. Potrebe potrošača bi se promenile, dovelo bi do toga da se proizvode regionalni proizvodi. Projekat ima kao cilj, da stvori brend " Made in Banat " koji će biti primenjen na svim specifičnim regionalnim proizvodima u cilju povećanja konkurentnosti na tržištu i ukupne konkurentnosti regiona .\n3. Stimulisanje prekogranične saradnje i ravnomernog razvoja.\nU graničnoj oblasti ekonomski razvoj je neravnomeran, i to se može prevazići stimulisanjem saradnje između Rumunije i Srbije. Projekat ima kao cilj stvaranje jedne platforme, zajedničke baze podataka koja će obuhvatiti MSP-ove, institucije za poslovnu podršku, ustanove i asocijacije koje rade na unapređenju saradnje. Platforma predviđa uspostavljanje virtuelne izložbe sa firmama iz Rumunije i Srbije sa kvalitetnim regionalnim proizvodima.\nCiljna grupa se sastoji uglavnom od malih i srednjih preduzeća iz Županije Timiš (Rumunija) i okruga Severnog, Srednjeg i Južnog Banata (Srbija), potencijalnih kupaca regionalnih proizvoda/usluga, a takođe predstavnika medija u pograničnom regionu. Izborom ove ciljne grupe želi se postići promena u načinu razmišljanja o kupovini proizvoda uvoznog porekla, naspram kupovine regionalnih proizvoda, specifičnih samo u Banatu. Izbor lokalnih medija u ciljnu grupu je iz razloga što se želi postići promovisanje rezultata projekta i obezbediti održivost projekta.\nProjekat ima sledeće glavne aktivnosti:\n1. Organizovanje u Temišvaru konferencije za promociju brenda "Made in Banat" sa učešćem predstavnika malih i srednjih preduzeća zainteresovanih za učešće u projektu, učešćem medija iz podgraničnog regiona i predstavnika lokalnih samouprava koje mogu da doprinesu uspešnoj realizaciji projekta.\n2. Razrada procedura za odobravanje brenda "Made in Banata": principa i kriterijuma za mala i srednja preduzeća koja proizvode proizvode i usluge specifične regionu. Osnovni kriterijumi u postupku su tesno povezani sa konkurentnošću: treba uzeti u obzir nove tehnologije, ljudske resurse, upravljanje mendžmentom, efikasnija proizvodnja, ekološke tehnologije, upravljanje otpadom i sl.. Radna grupa za izradu procedura za dobijanje brenda "Made in Banat" je sastavljena od stručnjaka i predstavnika različitih institucija u Rumuniji i Srbiji, koji će razrađivati metod evaluacije i rada. Posle definisanih kriterijuma biće izabrano 5 kompanija iz Rumunije i 6 kompanija iz Srbije koje će dobiti žig " Made in Banat ".\n3. Stvaranje mreže prekogranične ekonomske saradnje počevši sa preduzećima koja će biti izabrana da nose brend, partneri na projektu, organizacije koje su predstavljene kroz učešće eksperata, nevladinih organizacija, istraživački instituti i druge organizacije zainteresovane za podršku razvoja ekonomske konkurentnosti regiona.\n4. Postizanje zajedničke prekogranične baze podataka i web strane projekta, uključujući organizacije i članove mreže prekogranične saradnje koja može da podrži razvoj malih i srednjih preduzeća.\n5. Organizovanje 10 radionica (5 u Rumuniji i 5 u Srbiji) sa temama kao što su: nove tehnologije, ljudski resursi, efikasnost proizvodnje, inovacije, uz zajedničko učešće firmi u pograničnom regionu. U okviru svake radionice će se predstaviti brend "Made in Banat" i važnost regionalnog identiteta u rastu ekonomske konkurentnosti u graničnoj oblasti .\n6. Organizovanje prekograničnih poslovnih dogadjaja – sajamskim programom u Pančevu i Zrenjaninu, na kojima će učestvovati oko 40 izlagača od kojih 10 preduzeća će biti iz Rumunije.\n7. Organizovanje virtuelne izložbe gde će biti promovisani lokalni i regionalni proizvodi.\n8. Organizovanje u Temišvaru završne konferencije, čiji će cilj biti prezentacija konačnih rezultata i osiguranje održivosti projekta.


BUDžET ZA NAREDNU GODINU 5,75 MILIONA KM\n28. decembra 2018. / Postavljeno u AKTUELNOSTI\nSkupština opštine Lopare usvojila je danas budžet za narednu godinu u iznosu od 5,75 miliona KM, što je za 380.000 KM više od ovogodišnjeg budžeta prije rebalansa.\nNačelnik opštine Lopare Rado Savić rekao je novinarima da je budžet razvojnog i socijalnog karaktera, te da su prioriteti za narednu godinu infrastrukturni projekti – poboljšanje vodosnabdijevanja, dalja izgradnja putne mreže i sanacija posljedica od klizišta.\n„Biće izdvojeno 150.000 KM za sufinansiranje izgradnje 29 kuća porodicama koje su ostale bez domova u klizištima 2014. i 2015. godine“, najavio je Savić.\nOn je rekao da će tako biti ostvaren cilj lokalne zajednice – izgradnja 100 kuća u posljednje tri godine.\n„Za mjere populacione politike iz opštinskog budžeta biće izdvojeno 50.000 KM, za sport i fizičku kulturu 100.000 KM, te za potrebe boračkih kategorija 70.000 KM“, naveo je Savić pojedinosti iz budžeta za 2019. godinu.\nOpozicioni odbornik SNSD-a Đoko Vasić rekao je da je budžet lokalne zajednice za narednu godinu previše tijesan.\n„Mislim da je budžet previše tijesan za ispunjavanje svih obaveza i potreba, te da bi trebao biti na nivou ovogodišnjeg rebalansa, ili 100.000 KM veći, da bi se sve obaveze izmirile“, rekao je Vasić novinarima.\nOdbornici su danas usvojili i rebalans budžeta za ovu godinu u iznosu od 5,85 miliona KM, kojim je lokalna kasa uvećana sa prvobitnih 5,37 miliona KM, a usvojeni su i programi rada načelnika opštine i Skupštine opštine za narednu godinu.\nPredsjednik Skupštine opštine Lopare Milenko Ristić rekao je novinarima da je lokalni parlament u ovoj godini ispunio program rada i da su svi akti donošeni u zakonskom roku, sa velikom većinom glasova.\n„Uspješnim radom i kreiranjem politike na dobrobit građana Lopara, kao i efikasnim odgovorima na sve zahtjeve investitora, doprinijeli smo realizaciji brojnih projekata i ukupnom razvoju opštine Lopare“, ocijenio je Ristić.


„Argus Tours“ izbačen iz YUTE › Made-in-Germany.rs\n„Argus Tours“ izbačen iz YUTE\nSrpska Nacionalna asocijacija turističkih agencija (YUTA) isključila je turističku agenciju „Argus Tours“ iz članstva zbog “neprimerenog i nekorektnog istupanja o Nacionalnoj asocijaciji u javnosti”.\nOvo je izjavio direktor te asocijacije Aleksandar Seničić na konferenciji za novinare. Pri tom je naveo da je turistička agencija „Argus Tours“ isključena iz članstva na pre dva dana održanoj sednici Upravnog odbora ove turističke asocijacije, prenose agencije.\nPo njegovim rečima, ove godine je 25 novih turističkih agencija primljeno u YUTA asocijaciju, dok je osim agencije „Argus Tours“, isključena i agencija „Tomasturs“.\nDnevni list „Danas“ prenosi da ovakav potez predstavlja samo nastavak priče koja se tiče agencije „Argus Tours“, države Srbije i gotovo 30.000 putnika koji su ostali bez svojih aranžmana, jer strani turoperateri sa kojima ova agencija sarađuje, nisu dobili dozvole za čarter letove za Tursku i Egipat.\nMeđutim, na pitanje ovog beogradskog lista da li ovo izbacivanje, kao i neizdavanje dozvole čarter kompanijama, predstavlja na neki način kažnjavanje agencije „Argus Tours“ jer je odbila da potpiše ugovor sa domaćim avioprevoznikom „Air Serbia“, Seničić tvrdi da razlog nije taj.\n– Još prošlog decembra 18 od 20 agencija potpisalo je ugovore sa „Air Serbia“. Nama je jasno da domaći avio-prevoznik ima problema sa flotom, ali on je naš strateški partner i mi verujemo da će učiniti sve da se to popravi – objasnio je Seničić.\n„Knez petrol“ ostao bez licence za rad\nOd MiG na 14/06/2015 / AKTUELNO / Ostavite komentar


Baka sa fenom u borbi protiv bahatih vozača - Vijesti 24.ba Baka sa fenom u borbi protiv bahatih vozača - Vijesti 24.ba\n“Zaboravljaju da treba da uspore kroz naseljeno mjesto. Mnogo je ljudi koji se žale da ne mogu ni da pješače ni da voze bicikle ovdje. Razgovarali smo u kraju, o tome kako da usporimo automobile. Odlučila sam da sjednem u stolicu sa fenom u rukama”, rekla je Pati.\n“Nije zvanično, ali ja bih joj dao počasno zvanje saobraćajnog policajca. Ne znam kako bih mogao da joj pomognem, osim da joj dam svoju kapu i značku, kako bi izgledala malo zvaničnije”, rekao je policajac Noa Pesola.


Komšić, Dodik i Džaferović povećali plate zaposlenim Predsjedništva za 20 posto - Istok\nKomšić, Dodik i Džaferović povećali plate zaposlenim Predsjedništva za 20 posto\nPredsjedništvo Bosne i Hercegovine donijelo je 3. februara 2020. godine zaključak kojim povećava plate zaposlenima Predsjedništva BiH, uključujući i savjetnike u kabinetima Željka Komšića, Milorada Dodika i Šefika Džaferovića, saznaje Klix.ba.\nLoša ekonomska situacija u BiH nije spriječila članove Predsjedništva BiH Željka Komšića, Milorada Dodika i Šefika Džaferovića da 3. februara 2020. godine donesu zaključak kojim povećavaju plaće zaposlenima u Predsjedništvu BiH.\nZaključak je usvojen na sjednici Predsjedništva BiH. Posebno je zanimljivo što se članovi Predsjedništva BiH pozivaju samo na Poslovnik o radu Predsjedništva BiH, a za koji smatraju da im daje ovlaštenja i da povećaju platezaposlenima u Predsjedništvu BiH, svojim savjetnicima i šefovima kabineta.\nDalje se navodi kako se “zadužuje Savjet ministara BiH da u roku od 15 dana od prijema ovog zaključka poduzme sve potrebne radnje radi njegovog provođenja” te da “ovaj zaključak stupa na snagu danom donošenja“.\nInače, prema podacima Ureda za reviziju institucija BiH troškovi neto plata i naknada u Predsjedništvu BiH zaključno s 31. decembrom 2018. godine iznosili su 3.614.057 KM, od čega se na neposrednu potrošnju odnosi 3.307.464 KM, dok se ostatak odnosi na neto plate za oficire za vezu. Prosječan broj zaposlenih za koje su isplaćene bruto plaće u Predsjedništvu BiH je 107.\nLider Koalicije "Mir je naša nacija" Aleksa Bečić pozvao je građane Crne Gore da danas ostanu kod kuće i ne odgovaraju na potencijalne provokacije pristalica ... Read More\nUpravni odbor Zavoda za zapošljavanje Republike Srpske odobrio je zapošljavanje 2060 pripravnika u okviru programa koji će finansirati Vlada Republike Srpske. Iako su zvaničnici više ... Read More\nGrađani Bosne i Hercegovine (BiH) teže povećanju životnog standarda u budućnosti, dobrim poslovima, boljoj infrastrukturi i javnim uslugama, zdravoj i održivoj životnoj sredini, te članstvu ... Read More\nNEWER POSTZbog ovoga državljani BiH bježe u Njemačku (VIDEO)\nOLDER POSTVodopad koji se u februaru pretvara u zid vatre


Tanjug 23. juna 2022. 12:45\nPODGORICA – Crnogorska vlada je na današnjoj sednici najavila da će formirati petočlanu Komisiju koja će što pre pregovarati ne sa SPC, nego sa četiri njene eparhije registrovane u Crnoj Gori.\nVlada je prilikom rasprave o informaciji o nastavku pregovora o statusu i ugovornim odnosima između verskih zajednica i države Crne Gore, sa akcentom na Srpsku pravoslavnu crkvu, saopštila da će pregovarati i sa ostalim zainteresovanim verskim zajednicama, među kojima je i Crnogorska pravoslavna crkva, prenosi portal CDM.\nTokom rasprave o ovoj informaciji, ministar spoljnih poslova Ranko Krivokapić naveo je da, iako se pregovara od 2012. godine, vlada nema uređenu platformu, ni izveštaje i naglasio da ovi pregovori moraju da budu „krajnje formalni“.\nKrivokapić je rekao da crnogorsko Ministrstvo pravde formalno ne pregovara sa SPC nego sa četiri eparhije SPC registrovane u Crnoj Gori, ali i ostalim verskim zajednicama, i sa Crnogorskom pravoslavnom crkvom, navodi CDM.\nCrnogorski premijer Dritan Abazović istakao je da ugovor treba da se sklopi sa SPC koju u Crnoj Gori predstavljaju četiri eparhije.\n“To ćemo uraditi i sa CPC. Kulturna dobra štiti zakon i ništa što nije predviđeno u zakonu neće biti ni u ugovoru. Građani mogu biti spokojni, kao što su pre mogli da budu spokojni nego ih mi pomamljujemo da će njihovi manastiri i crkve da završe negde drugo. Neće, to su naša kulturna dobra”, poručio je crnogorski premijer.\nOn je pozvao da se tim za pregovore sa verskim zajednicama što pre formira, i da se pregovori završe uspešno, navodi CDM.


NATO povodom odluke Srbije o suspenziji vojnih vežbi: Nismo planirali posebne događaje\n09 septembar, 2020\nU pisanom odgovoru neimenovanog zvaničnika NATO-a navedeno je da Severnoatlantska alijansa ima sa Srbijom dugotrajno partnerstvo koje, kako je ukazano, ceni. (Foto: Reuters)\nBRISEL, BEOGRAD —\n"Nismo planirali nikakve posebne događaje sa Srbijom u predstojećim mesecima, ali ostajemo posvećeni partnerstvu u interesu stabilnosti i bezbednosti regiona", reakcija je neimenovanog zvaničnika Severnoatlantske alijanse (NATO) povodom odluke Vlade Srbije da u predstojećih šest meseci prekine sve vojne vežbe i aktivnosti sa svim partnerima.\nTu odluku Aleksandar Vulin, ministar odbrane Srbije, obrazložio je posle sednice Vlade tvrdnjama da se Srbija nalazi, kako se izrazio, pod strašnim i nezasluženim pritiskom Evropske unije.\n"U narednom periodu nećemo učestvovati u bilo kakvim vežbama ili vojnim aktivnostima ni sa NATO ni sa ODKB, ni sa Rusijom ni sa SAD, ni sa Kinom, ni sa Evropskom unijom, ni sa istokom ni sa zapadom. Naše učešće u mirovnim operacijama će biti posebno razmotreno i prema potrebi suspendovano", naveo je Vulin u izjavi objavljenoj u sredu.\nU pisanom odgovoru neimenovanog zvaničnika NATO-a Glasu Amerike je rečeno da Severnoatlantska alijansa sa Srbijom ima dugotrajno partnerstvo koje, kako je ukazano, ceni.\n"Kao i sva naša partnerstva zasnovano je na potrebama partnerske države", navedeno je u odgovoru Severnoatlantske alijanse.\nOdlukom parlamenta iz 2007. godine Srbija je proglasila vojnu neutralnost i time se obavezala da neće pristupati nijednom vojnom savezu do, kako je navedeno u usvojenoj rezoluciji, raspisivanja eventualnog referenduma na kome bi se moglo odlučivati o tom pitanju.\nGlas Amerike obratio se Peteru Stanu, portparolu Evropske unije, za komentar tvrdnji ministra odbrane Srbije Aleksandra Vulina. Za sada nam nije upućen odgovor.\n“Pritisci nemaju smisla”\nVulin je, između ostalog, istakao da se od Srbije traži da odustane od vojnih vežbi sa Belorusijom.\n“Od Srbije se traži da po cenu napuštanja evropske budućnosti i po cenu još većih pritisaka na srpsku politiku, ali i srpski narod na Kosovu i Republici Srpskoj napusti planirane vojne vežbe sa Belorusijom”, poručio je Vulin – objavila je agencija Fonet.\nMinistar odbrane tvrdi da takvi pritisci nemaju nikakvog smisla.\n“Nisu utemeljeni u našim odlukama ili našim postupcima, pa čak ni u realnosti, rezultat su histerije koja određuje političke odluke i pravce velikih i moćnih zemalja", podvukao je Vulin.\nKineski raketni sistemi: Slobodna volja visoke cene\nPrethodno, Glas Amerike je u utorak izvestio da bi vojske Belorusije, Rusije i Srbije, od 10. do 15. septembra trebalo da učestvuju na zajedničkim vojnim vežbama u Belorusiji.\nPrethodno je tu informaciju objavila agencija Rojters - pozivajući se na rusku novinsku agenciju RIA Novosti.\nIstovremeno, Radio Slobodna Evropa objavio je u utorak da je belorusko ministarstvo odbrane na društvenoj mreži Telegram potvrdilo da će se vojna vežba "Slovensko bratstvo 2020" održati u toj zemlji i da će učestvovati i vojske Rusije i Srbije.\nMinistarstvo odbrane Srbije u utorak nije odgovaralo na upite Glasa Amerike o mogućem održavanju zajedničke vojne vežbe Rusije, Belorusije i Srbije.\nO pregovorima Srbije i Evropske unije o članstvu\nSrbija je zvanične pregovore o pristupanju Evropskoj uniji započela januara 2014. godine. Na putu do punopravnog članstva pred njom je ispunjavanje kriterijuma ukupno 35 pregovaračkih poglavlja - od kojih je do sada otvoreno 18, a preliminarno zatvorena dva. U tekućoj godini Srbija nije otvorila nijedno – dok je u 2019. to bio slučaj sa dva pregovaračka poglavlja.\nMekalister: Neusaglašena politika sa EU prema Rusiji\nZamerke na koje se u izveštajima Evropske komisije o napretku Srbije često ukazuje su kašnjenje reformi u ključnim oblastima: nezavisnost pravosuđa, borba protiv korupcije, sloboda medija, ali i u domaćim procesima za ratne zločine i borbi protiv organizovanog kriminala. Takođe, zvaničnici EU vlastima Srbije upućuju i učestale kritike zbog nedovoljne usklađenosti spoljne politike Srbije sa onom koju sprovodi Unija.\nSrbija između Zapada i Istoka\nAmbasada SAD – Vlada Srbije: Zaoštravanje, pa smirivanje retorike\nAnalitičari: Rusija destabilizuje Balkan\nSpoljna politika Srbije između Brisela i Moskve\nDoneli: SAD i NATO poštuju vojnu neutralnost Srbije\nAmbasador SAD: Rusija radi na destabilizaciji Z. Balkana\nGotemeler: NATO je zabrinut zbog izazova iz Rusije\nNATO o isporuci ruskih vozila: Uvažavamo pravo Srbije da bira sa kim sklapa sporazume


U novom EP će dominirati tradicionalne snage | EurActiv Srbija\nU novom EP će dominirati tradicionalne snage\nObjavljeno : 18.02.2019.\t Tweet\nTradicionalne političke grupe dominiraće u Evropskom parlamentu i posle izbora u maju ali će izgubiti na snazi u odnosu na tekući saziv, pokazalo je istraživanje EP čiji su rezultati objavljeni 18. februara. Na izborima za EP od 23. do 26. maja glasaće 373 miliona građana iz 27 članica EU.\nProcenjuje se da će grupa Evropska narodna partija (EPP) imati 183 poslanička mesta, za 34 manje nego sada a Progresivni savez socijalista i demokrata (SD) 135 ili 51 manje.\nNarodnjaci će držati 26% poslaničkih mesta prema 29% sada a socijaldemokrate 19 prema 25%, delom i zbog Bregzita.\nEvropski konzervativci i reformisti (ECR) izgubiće 24 mesta i imati 51 u novom EP a manji gubitak prognozira se i grupama Ujedinjena evropska levica-Nordijska zelena levica (GUE-NGL) i Zeleni/Evropski slobodni savez (Zeleni/EFA).\nNajveći dobitnik, kako se procenjuje, biće grupa Evropa nacija i slobode (ENF) koja će dobiti 22 mesta i imati 59 evroposlanika u novom sazivu.\nOjačaće i grupa Savez liberala i demokrata za Evropu (ALDE), za 7 mesta, na 75.\nPredviđa se i da će ostali dobiti 58 mesta a ti "ostali" su nove političke formacije koje su se od 2014. pojavile na nacionalnim političkim scenama i ne zna se da li će se pridružiti nekoj političkoj grupi posle izbora i ako hoće kojoj.\nU novom EP biće 705 poslanika prema 751 u tekućem sazivu. Broj je smanjen jer ostaju mesta britanskih evroposlanika od kojih je manji deo preraspodeljen na članice sa nedovoljnom zastupljenošću u EP.\nPodsećajući da su prvi direktni izbori za EP održani pre 40 godina, u junu 1979, EP je istakao da će ovogodišnji biti najznačajniji u istoriji Parlamenta s obzirom na politički kontekst, predviđeni izlazak Britanije iz EU i velike političke i prekogranične izazove na koje treba odgovoriti.\n: Evropski izbori odlažu objavljivanje izveštaja o napretku kandidata


Knjaževac u televizijskom programu “Srbija u ritmu Evrope” – Vesti FKMS Radija\nKnjaževac u televizijskom programu “Srbija u ritmu Evrope”\nU kabinetu predsednika opštine Knjaževac danas je potpisan Ugovor o saradnji sa predstavnicima delegacije „Srbija u ritmu Evrope“. Sporazum su potpisali predsednik opštine Milan Đokić i Igor Karadarević, izvršni direktor programa „Srbija u ritmu Evrope“. Manifestacija „Srbija u ritmu Evrope“ održava se od 2008. godine, a namenjena je talentovanoj deci uzrasta od 12 do 20 godina. Gledaoci će moći da prate takmičenje “Srbija u ritmu Evrope” na kome će se pojaviti i deca opštine Knjaževac, a po odluci organizatora, na ovogodišnjem takmičenju predstavljaće Kraljevinu Norvešku.\nAudiciije počinju nakon praznika, a pripreme će sa profesionalcima trajati šest meseci. Deca će pevati na jezicima evropskih zemalja.\n”Deca Srbije sa ambasadorima Evrope, Australije i Izraela i svojim predsednicima opština, nastupaju, spremaju se šest meseci u svojim opštinama. Ekipa, koja radi za ”Tvoje lice zvuči poznato”, pravi vokalne probe sa decom u Srbiji i sprema ih da nastupe uživo u programu. Deca pevaju na jezicima Evrope, pevaju za te zemlje i svoje gradove. Ljudi iz ambasada dolaze i pomažu im u izgovoru. Deca grada pobednika putuju u zemlju koju predstavljaju”, kazao je Igor Kadarević, direktor Programa ”Srbija u ritmu Evrope”.\n”Ovo je jedan krajnje lep i koristan projekat, koji se potpuno uklapa u naše tendencije da budemo family friendly opština, opština koja pruža podršku deci i mladima, porodicama…, rekao je predsednik Opštine Milan Đokić.\nDvoipočasovni program uživo iz Vranja, koje je kao prošlogodišnji pobednik, ove godine domaćin finala, prenosiće Prva televizija, kao i brojne tv kuće u regionu i jugoistočnoj Evropi.\nTakmičenje ”Srbija u ritmu Evrope” osmišljeno je u skladu sa Evropskom poveljom o učešću mladih u javnom životu na lokalnom i regionalnom nivou, Belom knjigom EU o mladima, Nacionalnom strategijom za mlade RS i Akcionim planom za mlade.\nPrethodnoOdbornici izglasali budžet za 2020 i zaključak o moratorijumu na gradnju MHE\nSledećeProjekat „Izrada Studije zaštite nepokretnih kulturnih dobara i graditeljskog nasleđa Knjaževca“\nPeti dan bez novoobolelih u Knjaževcu\nKnjaževački speleolozi na kampu u Ovčar Banji


Posle gromoglasnog aplauza i stojećih ovacija koje su usledile posle prvog dela koncerta, publika, nažalost zbog kiše koja je počela, nije uživala u izvođenju simfonije.\nPrema rečima muzičkog direktora festivala Stefana Valencuola, u Ravelu su tokom godina dirigovali Barenboj, Gergijev, Mazel, Mehta, sa svojim najboljim orkestrima. On je izrazio zadovoljstvo zbog prvog učešća Beogradske filharmonije na festivalu jer je to „nacionalni orkestar sa snažnom tradicijom koji ima iskustvo u radu sa poznatim dirigentima.“\n„Lajtmotiv“ ovogodišnjeg festivala koji je 1. jula otvorio Džon Malkovič je Ludilo.\nUto Ugi, legendarni violinista i miljenik italijanske publike, posle tri koncerta sa Filharmonijom izjavio je da je tokom turneje ostvario prisan odnos sa muzičarima fantastičnog orkestra Beogradske filharmonije, „koji su profesionalni, disciplinovani i sviraju sa dušom“.\nTri koncerta Beogradske filharmonije, u okviru turneje u gradovima Basano del Grapa, Modena i Ravelo, ispratilo je oko dve i po hiljade posetilaca.


Februar 11, 2019 19:14\nPoslanici Skupštine Srbije završili su večeras načelnu raspravu o više predloga zakona iz oblasti prosvete, kao i o nekoliko sporazuma, a rad će nastaviti u sredu.\nStranke Saveza za Srbiju i pojedini poslanici bojkotovali su rad parlamenta u plenumu, ali su u skupštinskom holu držali pres konferencije na svakih pola sata i govorili o predlozima zakona koji su na dnevnom redu, kao i drugim političkim aktuelnostima.\nMedijima su se u holu obraćali i poslanici vlasti koji su naveli da deo opozicije koji bojktuje rad u plenumu ne bojkotuje ”kasu parlamenta”. Na predlog predsednice Odbora za finansije Aleksandre Tomić, dnevni red je proširen za još dve tačke, izbor člana Saveta Narodne banke Srbije i predsednika Komisije za hartije od vrednosti.\nPoslanici vlasti su tokom rasprave pozitivno ocenili predložene zakone, a osvrnuli su se i na bojkot dela opozicije, kao i na rad prethodne vlasti koju su činile demokrate i više puta poručili da njihova politika za razliku od SzS nisu vešala, linč i nasilje već budućnost Srbije.\nPoslanici su, između ostalog, raspravljali o izmenama i dopunama Zakona o predškolskom vaspitanju i obrazovanju, izmenama Zakona o osnovnom obrazovanju i vaspitanju, kao i o izmenama Zakona o oružju i munici, a među važnijim sporazumima koji su se našli je onaj sa SAD o izručenju.


Još jedan Srbin ubijen u Južnoj Africi - KRIK\nJoš jedan Srbin ubijen u Južnoj Africi\nObjavio/la Vesti april 10, 2019\nubistvo u Južnoj Africi\nSnimak ubistva Đorđevića (foto: skrinšot/news24.com)\nNedaleko od Johanesburga, glavnog grada Južnoafričke Republike, juče ujutru ubijen je muškarac srpskog porekla Ivan Đorđević, za koga južnoafrički mediji navode da je pre dve godine preživeo pokušaj ubistva. Ovo je poslednja u nizu likvidacija u Južnoj Africi u kojima je u prethodnih godinu dana ubijeno najmanje pet osoba sa Balkana.\nManje od mesec dana nakon što je u predgrađu Johanesburga ubijen Jugoslav Smiljkić kada su na njega iz automobila pucali nepoznati muškarci, tamošnje medije preplavile su vesti o novom ubistvu. Oko 20 kilometara dalje od mesta gde je ubijen Smiljkić juče ujutru likvidiran je Ivan Đorđević.\nPedesetdevetogodišnji Đorđević upucan je sa više od 20 metaka na parkingu u Brajstonu, nedaleko od Johanesburga. Do tamo su ga pratile maskirane ubice u „BMW“-u, piše južnoafrički portal „News 24“.\nNa snimku koji je objavio ovaj portal vidi se kako, u trenutku kada se Đorđević parkira, prilazi „BMW“, prepreči mu put, a ubice izlaze i pucaju iz pušaka u njega. On zatim otvara suvozačeva vrata i počinje da beži, ali ga ubica stiže, ispaljuje još hitaca i vraća se u kola.\nĐorđević beži od napadača (foto: skrinšot/news24.com)\nUbice su se otarasile automobila koji je korišćen u likvidaciji tako što su ga zapalile i ostavile u polju nedaleko od mesta zločina.\nKako piše „News 24“ Đorđević je u septembru 2017. preživeo pokušaj ubistva kada su na njega pucali u Bedfordvjuu, predgrađu Johansburga.\nTada su ga pogodila četiri metka, a prevezen je u bolnicu u kritičnom stanju gde se oporavljao nekoliko meseci.\nJužnoafrički mediji pišu da je Đorđević bio blizak sa Dobrosavom Gavrićem koji je u Srbiji 2006. godine osuđen na 35 godina zatvora zbog ubistva kriminalca Željka Ražnatovića Arkana. Gavrić je trenutno u zatvoru u Južnoafričkoj Republici gde se odlučuje o njegovom izručenju Srbiji.\nJoš jedan Gavrićev saradnik ubijen je u Južnoj Africi.\nSerija ubistava u Južnoj Africi\nMilan Đuričić koji je takođe osuđen za Ražnatovićevo ubistvo na 30 godina zatvora, jedan je u nizu likvidiranih osoba sa prostora bivše Jugoslavije.\nĐuričić je ubijen pre oko godinu dana u Johanesburgu, a od tada se u ovom gradu dogodilo još nekoliko likvidacija. Nije poznato da li su ova ubistva povezana.\nKrajem septembra prošle godine ubijen je Đorđe Mihaljević – trgovac dijamantima poreklom iz Crne Gore, a u julu Darko Kulić. Pre mesec dana ubijen je i srpski državljanin Jugoslav Smiljkić.\nDva ubistva koja su povezana sa ovim obračunima dogodila su se i u Srbiji. Naime, u maju je u Beogradu ubijen Gorgija Darmanović, a kasnije u Kruševcu i njegov ubica – kriminalac Dejan Stanković zvani Ždrokinac. Obojica su živeli u Južnoj Africi.\nPre pet godina, u novembru 2013, u Bedfordvjuu je ubijen i srpski biznismen Veselin Laganin, za koga su južnoafrički mediji pisali da je hapšen i ima kriminalne veze.\nUhapšen direktor bolnice u Pirotu zbog nameštanja tendera


pink.rs | Đurić: Izlazak na izbore građanska i srpska dužnost!\nĐurić: Izlazak na izbore građanska i srpska dužnost!\n- Pozivam sve građane da očuvamo jedinstvo sa državom Srbijom da ostanemo organski povezani sa instiucijama naše države, da ne dozvolimo da se albanskim politicarima koji su smisli pokvaren ali prilično proziran plan da se otarase srpske kontrole - rekao je Đurić novinarima u Palati Srbija.\nĐurić je istakao da postoji ideja da se Srbi podele i posvađaju i maglasio da će u nedelju, 19. maja, Srbi pokazati da su složni. Poručio je da "možemo da imamo 1001 razliku u centralnoj Srbiji, ali na KiM moramo biti kao jedan".\n- Pokazaćemo da nas neće pobediti našom lenjošću i nespremnošću da uradimo ono najminimalnije da sačuvamo kucni prag - rekao je direktor Kancelarija za KiM.\nOn je upozorio da su i neki Srbi već pozvali da se glasa za Gondže Čauši za gradonačelnika Kosovske Mitrovice, i da Albanci ne prezaju od nijednog koraka i postupka da bi preuzeli većinu.\n- Svi u Prištini se nadaju, i Albanci, da će pokazati da napreduju i u broju i snazi na severu i zato je jako vazno da pokažemo snagu i slogu, i da ćemo se uvek i svuda boriti da te opstine ostanu naše kao što i jesu srpske - rekao je on.


Godišnji skup USKUS-a 2018. - USKUS\nTreći po redu godišnji skup Udruženja SAP korisnika u Srbiji održan je u četvrtak 06. decembra 2018. godine, u hotelu Tulip Inn u Beogradu. Na ovogodišnjem skupu kroz multimedijalna predavanja i panel diskusiju gosti, korisnici i partneri iz zemlje i inostranstva imali su priliku da se još bolje upoznaju sa C/4HANA, razmene iskustva i savete u vezi sa primenom lokalizacije SAP ERP rešenja i otvore različite teme iz oblasti finansija i primene propisa i zakona. Gosti skupa su imali priliku da čuju i jedan drugačiji pogled na uspeh i vreme i način na koji ga koristimo. Da se zapitamo kako koristimo vreme i da sve pristune ubedi da uspeh može da se uči uspela je Slavica Squire, prvi sertifikovani NLP trener u Srbiji.\nKao i svaki put do sada, u pauzama izmedju prezentacija i tokom druženja na neformalnom delu skupa uz rucak gosti skupa su imali priliku da razmene informacije i novosti, prodiskutuju postojeće i nove poslovne modele i otkriju nove načine poslovanja koji se baziraju na jednostavnosti i transformaciji koje donosi digitalna ekonomija i nova SAP rešenja.\nUdruženje je u odnosu na prethodni period bogatije za nove članove a nadamo se da će nas još više biti i na idućem godišnjem okupljanju. U međuvremenu, iskoristićemo ove lepe utiske i pozitivnu energiju da organizujemo dodatne sadržaje i druženja članica Udruženja i da ćemo nešto od toga moći da prežentujemo na idućem godišnjem skupu USKUS 2019.\nAtmosferu i neke od fotografija sa ovogodišnjeg druženja možete videti u galeriji ispod.


Četiri policajca su povrijeđena, a jedan demonstrant je priveden u sinoćnjim protestima u Skoplju zbog odluke predsjednika Makedonije Đorđa Ivanova da pomiluje sve političare protiv kojih se vode istrage ili su pokrenute optužnice u aferi "prisluškivanje".\nSpecijalna policija upotrijebila je i šok bombe protiv demonstranata koji su krenuli prema Policijskoj stanici Beko zahtijevajući oslobađanje demonstranata privedenih u protestu u srijedu uveče.\nSinoćnji protesti bili su i masovniji od prethodne dvije večeri, a policija je za razliku od ranije ogradila i kancelariju makedonskog predsjednika u centru grada.\nTelevizija "Nova" je javila, pozivajući se na policijske izvore, da je sinoć priveden jedan demontrant zbog lupanja izloga u centru grada, kao i da ima povrijeđenih demonstranata. Protest su organizovala 82 građanska udruženja, a trajao je više od četiri časa.\nU Skoplju je sinoć održan i kontraprotest pristalica vladajućeg VMRO-DPMNE koji negoduju što je Ivanov abolirao lidera SDSM-a Zorana Zaeva i bivšeg obaveštajca Zorana Veruševskog koje smatraju vinovnicima trenutne političke krize u Makedoniji.


Pevačica Lepa Brena veoma je aktivna kada su društvene mreže u pitanju, pa skoro svakodnevno na svom Instagram nalogu objavljuje fotografije sa putovanja i raznih proslava.\nOna trenutno uživa u Americi, gde se opušta i uživa u još jednom putovanju ove godine.\nMeđutim, izgleda da je Breni dosta svega i da ne može da dočeka da se vrati svom poslu i koncertima koje željno iščekuje, pa je objavila status posvećen korona virusu.\n- Korona - dosta više, mamu ti j***m - objavila je pevačica.\nPodsetimo, Brena je skoro celo leto provela uživajući na jahti u društvu Bobe i njihovih zajednčkih prijatelja, koji su se smenjivali.\nMesto kom su se uvek vraćali bio je Monte Karlo, gde imaju velelepni stan.


Republika / (FOTO) Vučić se sastao sa Lajčakom\nBilateralna poseta predsednika Vučića Briselu jedna je od prvih zvaničnih "fizičkih" poseta EU institucijama nakon uvođenja restriktivnih mera u cilju suzbijanja pandemije COOVID19.\nPredsednik Republike Srbije Aleksandar Vučić sastao se u Briselu sa specijalnim predstavnikom Evropske unije za dijalog Beograda i Prištine i druga regionalna pitanja Zapadnog Balkana @miroslav.lajcak.\nA post shared by Aleksandar Vučić (@buducnostsrbijeav) on Jun 26, 2020 at 2:32am PDT\nOn se danas sastao sa predsednicom Evropske komisije Ursulom fon der Lajen i drugim EU zvaničnicima.\nEvropska perspektiva Srbije, odnosi Srbije i EU, posebno u kontekstu borbe protiv posledica pandemije COVID19, kao i nastavak dijaloga o normalizaciji odnosa sa Prištinom teme su na agendi razgovora predsednika Vučića i EU zvaničnika.\nPredsednik u Briselu: Vučić se sastao sa Ursulom fon der Lajen!\nSrbija Brisel Miroslav Lajčak Sastanak EU Kosovo Predsednik Srbije Aleksandar Vučić


10. Sep 2000 17:34 (GMT+01:00)\nNovi brojevi časopisa za dizajn "Kvadart"\nVisokim standardima protiv žabokrečine\nNiko od mladih dizajnera koje je "Kvadart" predstavio u rubrici "Novi dizajn u Srbiji" nije više u zemlji!\nUprkos opštoj bedi i društvenoj klimi u kojoj se svakim danom sužava krug stručnjaka za pojedine oblasti i osipa broj onih koji uopšte prate intelektualnu produkciju bilo kog profila, časopis za dizajn "Kvadart" upravo je ove godine dostigao regularnu dinamiku izlaženja.\nKrajem juna pojavio se deseti broj, nedavno je iz štampe izašao jedanaesti, a do kraja godine trebalo bi da se pojave još dva izdanja "Kvadarta". Na promociji u bioskopu "Takvud", posebno je apostrofirano da je reč o jedinom stručnom časopisu koji sistematično prati dešavanja u domaćem dizajnu, ali da uprkos tome ministarstva za kulturu i nauku nisu pokazala apsolutno nikakav interes da podrže ovaj projekat.\nNo, i pored toga novi brojevi "Kvadarta" ne odudaraju od ranije postavljenih vizuelno-sadržinskih standarda koji su u svakom pogledu iznad pilićarskih proseka ove sredine. Preporoditeljima Nacije iz nadležnih ministarstava posebno preporučujemo rubriku "Novi dizajn u Srbiji" koja predstavlja mlade domaće dizajnere koji iza sebe imaju uspešne projekte. NIKO od tih mladih i talentovanih ljudi više nije u Srbiji! Rade po svetu, jer ovu zemlju dizajniraju "pravi talenti" što se vidi na svakom koraku.\n16:19h Radivoj Šajtinac o novom romanu "Žrtve bidermajera"\n16:33h Spuštena poslednja zavesa na čuveni svetski mjuzikl "Mačke"\n16:47h Novi film Roberta Altmana\n17:07h Dodelom nagrada završen 57. Filmski festival u Veneciji\n17:26h "Erotika parfema" Andree Hurton\n17:34h Novi brojevi časopisa za dizajn "Kvadart"\nNovi Sad: Izložba akvarela Zdravka Mandića\n18:11h Završen Festival etnološkog filma\n18:26h U Savremenoj galeriji u Zrenjaninu izložba akvarelista


Sony je neke od svojih najjačih eksluziva preselio na PC, rekli bismo čak prilično bojažljivo. Međutim, ispostavilo se da su reakcije Windows igrača odlične, što pokazuju i brojke koje je kompanija objavila na svom brifingu.\nKako prenosi VG 24/7, Sony će od PC igrača zaraditi čak 300 miliona dolara ove godine, u odnosu na 80 miliona u 2021. godini! Za to najviše zasluga ima Horizon Zero Dawn koji je do marta prodat u 2,39 miliona primeraka, a onda sledi God of War sa 971 hiljadom i Days Gone sa 852 hiljade. Sve ovo za posledicu imaće to da će kompanija do 2025. godine učiniti trećinu svojih naslova dostupnim na Windowsu.\nNe računajući glasine o izlasku Returnala, ono što je sigurno jeste da nam verovatno u toku juna dolazi Uncharted: Legacy of Thieves Collection, koji sadrži dve poslednje Uncharted igre. Ovi naslovi originalno su objavljeni za PS4, ali PC publika dobiće poboljšane verzije portovane sa PlayStationa 5. Naravno, igranje ovih naslova na PS5 i dalje je mnogo jeftinija varijanta, ali kako cene grafičkih kartica konačno padaju, čini se da će PC gejming ponovo procvetati!


B92 - Insajder - Aktuelno - Insajder: Mehanizmi "Patriotske pljačke"\nAktuelno | ponedeljak 24.09.2012\nInsajder: Mehanizmi "Patriotske pljačke"\nU prvoj epizodi serijala “Patriotska pljačka” ekipa emisije Insajder otkrila je mehanizme koji su godinama korišćeni za krijumčarenje robe oslobođene PDV-a između Srbije i Kosova zbog čega je budžet Srbije svake godine ostajao uskraćen za milione evra.\nZloupotrebe su omogućene 2005. godine uredbom vlade Srbije o primeni zakona o PDV-u na teritoriji Kosova, koja je doneta posle pritiska privrednika i političara sa severa Kosova.\n- Pa da vam kažem to je privredni princip. Da ne plaćam dva puta porez. To je logična stvar. Međutim ispostavilo se da su oslobođeni poreza od strane našeg ministarstva za finansije, a da istovremeno nisu plaćali porez tamo – rekao je za Insajder Oliver Ivanović, državni sekretar u nekadašnjem ministarstvu za Kosovo i Metohiju.\nObrazloženje je bilo da će to biti pomoć Srbima koji žive na Kosovu jer će roba biti jeftinija po prodavnicama i konkurentinija na tržištu. Međutim, kako su u istraživanju otkrili novinari Insajdera, ovakva odluka države, u nedostatku adekvatne kontrole, pretvorila se u šverc na kom su pojedinci su sagradili imperije. Roba je samo papirima odlazila na Kosovo, a zapravo sе u mnogim slučajevima vraćala u Srbiju ili je sivim kanalima završavala u albanskom delu Kosova.\nPrema istraživanju Insajdera, na taj način otvorena su vrata mnogobrojnim zloupotrebama koje su usledile u narednim godinama. Na terenu se dešavalo da je kontrola šlepera i cisterni svedena na minimum, a firme iz Srbije su otvarale ćerke firme na Kosovu kako bi između ostalog mogle same sebi da izdaju potvrde o prometu robe.\nPostoje četiri prelaza koji su do prošlogodišnjih incidenata korišćeni za prevoz komercijalne i akcizne robe iz Srbije prema Kosovu. Na prelazima Merdare i Končulj ulaz robe već godinama kontrolišu i srpski i kosovski carinici. Na prelazima Brnjak i Jarinje koji iz Srbije vode na sever Kosova, ulaz robe nije kontrolisala carina Kosova već međunarodna zajednica. Do 2008. i jednostranog proglašenja nezavisnosti Kosova tu je bila Unmik carina, a od 2008 raspoređeni su pripadnici Euleksa.\nNovinari Insajdera istraživali su više od šest meseci kako su funkcionisali I kako funkcionišu prelazi i otkrili mehanizme krijumcarenja robe.\nNa administrativnom prelazu sa srpske strane postoje poreski službenici koji evidentiraju robu koja odlazi na Kosovo, proveravaju da li je u kamionu baš ta roba koja je prijavljena, koja je količina i potom izdaju potvrdu da je roba namenjena Kosovu. Ta potvrda jedan je od dokaza koji je neophodan da bi se izvozniku iz Srbije vratio PDV. Pripadnici srpske carine takođe sa nalaze na administrativnom prelazu ali pošto Kosovo nije druga država nego deo Srbije, onda oni beleže samo stranu robu koja ulazi na Kosovo.\nSve do prošlogodišnjih incidenata, pripadnici Euleksa koji su na punktu samo nekoliko kilometara dalje, zbog osetljive situacije nisu proveravali robu koja stvarno ulazi, nego su samo pregledali papire. To znači da ako kamion uopšte dođe do Euleksa, duple faktuture su prolazile najnormalnije. Pripadnici Euleksa upućivali su vozače kamiona da se prijave na terminal Carine Kosova koji se nalazi čak 50 kilometara dalje u južnom delu Kosovske Mitrovice.\nMeđutim, između srpskog administrativnog punkta i punkta Euleksa, postoje alternativni pravci koji se odvajaju od glavnog puta I kamion uopste ne mora da bude ubeležen na Euleksovom punktu već može probijenim alternativnim putevima da nekontrolisano uđe dalje na sever kosova ili da se vrati u Srbiju. Čak i ako su kamion ubeležili pripadnici Euleksa, on uopšte nije morao da dođe do terminala kosovske carine.\nU tom međuprostoru postoji dosta alternativnih pravaca kojima roba može biti opet vraćena u Srbiju iako je oslobođena PDV-a jer je navodno otišla na Kosovo.\nJedan deo robe ostajao je na severu Kosova, ali to je roba na crno jer nisu plaćene kosovske carine i takse. A dešavalo se da roba bez kontrola prođe na jug i proda se Albancima, bez srpskog PDV i akciza i bez kosovskih dažbina. To je, kako se ispostavilo, uhodan mehanizam jer saradnja između srpskih i albanskih biznismena, bez obzira na sve, opstaje godinama.\nOvo je omogućio i nedostatak kontrole od strane međunarodnih institucija. Prošvercovana roba je tako i do Albanaca na jugu stizala oslobođena i srpskog PDV-a i kosovske carine.\n- Euleks se još drži neutralnog statusa, pa nije hteo da uradi nešto što bi se možda iz drugog ugla moglo gledati kao da to pomaže institucijama republike Kosova. To je otprilike objašnjenje koje sam ja čuo, mislim iako to možda nije zvanična pozicija – rekao je za Insajder Naim Huruglica, direktor Carine Kosova.\nNa sever Kosova, kako je otkrila ekipa Insajdera, isporučivane su duplo veće količine goriva po glavi stanovnika nego što se proda u Srbiji.\nProdaja goriva na Kosovu postala je unosan posao 2008. Te godine na Kosovo su isporučeni naftni derivati u vrednosti od 22,4 miliona evra. Promet je samo dve godine kasnije skočio na 31,7 miliona evra.\nNa severu Kosova u tom periodu je otvoreno 40 pumpi, što je najbolji pokazatelj koliko je prodaja goriva bez PDV-a i akciza bila isplativa pojedincima.\nU emisiji je prikazan i razrađeni mehanizam kojim su trgovci iz Srbije na Kosovo slali cisterne pune vode, uz deklaraciju da se radi o naftnim derivatima, koji su tako bili oslobođena PDV-a. Naftni derivati u stvari su prodavani u Srbiji, po punoj ceni, a razlika je predstavljala čistu zaradu švercera.\nPo Zakonu o slobodnom pristupu informacijama ekipa Insajdera dobila je i podatke o najvećim izvoznicima nafte iz Srbije na Kosovo u periodu od 2005. do 2011. godine. Prema tim informacijama najveće količine nafte u prvih nekoliko godina od ukidanja PDV-a, isporučivale su velike firme da bi se tek poslednjih nekoliko godina pojavile potupno nepoznate kompanije, koje imaju po jednog ili dva zaposlena radnika. Sve ove firme, na osnovu trgovine s Kosovom, beleže promete koji se mere milionima evra.\nSlično je bilo i sa automobilima koji su samo prijavljivani da se prodaju na Kosovu, a u stvari su ostajali u Srbiji i prodavali se oslobođeni PDV-a.\nPrema svim zvaničnim podacima koje je prikupila ekipa Insajdera, na Kosovo je iz Srbije od ukidanja PDV-a, plasirana roba u vrednosti od dve milijarde evra. To znači da je dnevno na Kosovo slata rob u vrednosti od 840.000 evra.\nPrema istraživanju Insajdera podaci na Kosovu su potpuno raličiti. Ove razlike za šest godina iznose više od 600 miliona evra.\nČitav sistem, kako je prikazano u emisiji, napravljen je tako da je olakšavao švercerima da nabave sve dokaze koji su im potrebni da robu oslobode PDV-a. Zbog toga je, po svemu sudeći, od trenutka donošenja uredbe vlade Srbije 2005. godine, osnovano više od 1000 preduzeca na Kosovu. Najveći broj ovih preduzeća su zapravo fiktivne firme sa istim vlasnikom koji i izvozi i uvozi robu.\nSamo na primeru kada se jedan kamion vrti u Srbiju s robom oslobođenom od PDV-a u emisiji je prikazano da je budžet Srbije oštećen za preko 10.000 evra.\nKako je najavljeno, u sledećoj emisiji emitovaće se ko je sve u ovako nekontrolisanom prostoru profitirao sa srpske, a ko sa albanske strane, čemu su, u stvari, služile višemesečne barikade, kako se danas odvija krijumcarenje, kao i čije cisterne s naftom i kamione s akciznom robom je ekipa Insajdera snimila skrivenim kamerama na ilegalni putevima između Srbije i Kosova. Tako se šverc nastavlja i danas.\nTranskript cele emisije, mozete procitati ovde\nDruga epizoda "Patriotske pljačke"na programu je sledećeg ponedeljka u 21 sat\nPanika u Zvezdi i Partizanu i pre emitovanja Reportera\nponedeljak 02. 03. 2015. / Komentari: (357) / Pošaljite komentar\nU prvoj epizodi Reportera, novinari su tražili odgovor na pitanje zašto su fudbalski klubovi deo političkog plena, uprkos obećanjima da će ta praksa biti prekinuta. U prvoj epizodi Reportera, novinari su tražili odgovor na pitanje zašto su fudbalski klubovi deo političkog plena, uprkos obećanjima da će ta praksa biti prekinuta.\nčetvrtak 30. 10. 2014. / Komentari: (0) / Pošaljite komentar\nponedeljak 12. 05. 2014. / Komentari: (39) / Pošaljite komentar\nponedeljak 14. 04. 2014. / Komentari: (12) / Pošaljite komentar


Er Srbija: Letovi redovni, nema zabeleženih slučajeva obolelih od koronavirusa - Infobrif\nObjavljeno 26.02.2020. u 19:27 poslednja izmena 26.02.2020. u 18:55\nAvio-kompanija „Er Srbija“ je povodom globalne pojave koronavirusa saopštila da je njen saobraćaj redovan, u skladu s redom letenja i da do sada na njenim letovima nije zabeležen nijedan slučaj u vezi s novim virusom.\nKompanija navodi da je u stalnoj komunikaciji s Ministarstvom zdravlja Srbije, Institutom za javno zdravlje Srbije „Dr Milan Jovanović Batut“, sa Svetskom zdravstvenom organizacijom (SZO) i Međunarodnom zajednicom za vazdušni prevoz (IATA).\n„Er Srbija preduzima sve neophodne mere predostrožnosti i pridržava se svih procedura koje su predviđene u ovakvim slučajevima, tako da putnici nemaju nikakvih razloga za brigu. Kao i uvek, bezbednost naših putnika i članova posade je na prvom mestu“, piše u saopštenju.\nDodaje se da nije primetan veći broj otkazivanja putovanja domaćih putnika u oblasti koje su posebno pogođene koronavirusom.\n„Kompanija će gledati da izađe u susret svim putnicima koji putuju u ta područja, ukoliko žele da zbog pojave koronavirusa pomere svoje putovanje za neki drugi datum“, navela je „Er Srbija“.


Radnici Želvoza nezadovoljni sporazumom – Semendria\nRadnici Želvoza nezadovoljni sporazumom\n31. januar 2014. DRUŠTVO – Izvor: Agencija Beta – Radnici Želvoza, sindikalne vodje, poslovodstvo te fabrike i predstavnici Grada Smedereva postigli su delimičan uspeh u razgovoru s koordinatorom Ministarstva privrede Igorom Mirovićem, izjavila je u petak gradonačelnica Smedereva Jasna Avramović.\n“S ministrom smo se dogovorili da do sledećeg petka (7. februara) radnici prime dva minimalna lična dohotka, a nakon te isplate, dan, dva potom biće oformljena grupa od predstavnika sindikata, rukovodstva i Ministarstva koji će raditi na rešavanju problema Želvoza”, rekla je Avramovićeva agenciji Beta.\nOna je dodala da sindikalci i radnici, koji protestuju od 15. januara, “nisu najzadovoljniji” postignutim.\nSindikalci su pristali da prestanu s radikalizovanjem protesta, ali nisu pristali da napuste skupštinsku salu i omoguće gradskoj upravi da normalno funkcioniše.\nOko 400 nezadovoljnih radnika Želvoza 15. januara provalili su u gradsku skupštinu tražeći povezivanje radnog staža, overu zdravstvenih knjižica, pokretanje socijalnog programa i isplatu zaostalih zarada od maja prošle godine.\n« Osmoro povređeno u sudaru dva vozila\nSmederevci u jaknama u svojim domovima »


Radionica na temu invazivnih vrsta održana u Sarajevu - Zasavica - Specijalni rezervat prirode\nZasavica - Specijalni rezervat prirode > #Sava TIES > Radionica na temu invazivnih vrsta održana u Sarajevu\nU Sarajevu je 18.februara 2020. godine, održana prva radionica u okviru projekta „Utvrđivanje prisustva i mapiranje rasprostranjenosti invazivnih vrsta na teritoriji zaštićenih područja Kantona Sarajevo“. Projekat sprovode Udruženje za biološka istraživanja i zaštitu prirode BIO.LOG u saradnji sa Kantonalnom javnom ustanovom za zaštićena prirodna područja, a finansira ga Fond za zaštitu životne sredine Federacije BiH.\nNa prvoj radionici su predstavljeni ciljevi projekta te rezultati prve faze terenskog rada i mapiranja invazivnih vrsta u zaštićenim područjima Kantona Sarajevo. Tom prilikom su svoj rad predstavile i druge organizacije i institucije koje rade na problemu invazivnih vrsta u Bosni i Hercegovini. Na radionici je istaknut značaj problema invazivnih vrsta, posebno u zaštićenim područjima, te važnost donošenja mera za njihovo suzbijanje.\nCentar za životnu sredinu je tom prilikom predstavio projekat “Sava TIES” i iskustva nastala u dosadašnjem radu na implementaciji ovog projekta koji sprovode na području Zaštićenog staništa “Tišina”, opština Šamac. Prisutni su razmenili aktuelne informacije i iskustva o ovoj temi s ciljem uspostavljanja buduće saradnje kao i mogućnosti kreiranja baze podataka. Jedan od zaključaka ove radionice je i neophodnost uspostavljanja sistema praćenja širenja i kontrole invazivnih vrsta u Bosni i Hercegovini.


Zakorači ka svom biznisu, izgradi karijeru! - Dnevnik Juga\nHome / Opštine / Vlasotince / Zakorači ka svom biznisu, izgradi karijeru!\nZakorači ka svom biznisu, izgradi karijeru!\nIna Dendić 18/08/2017\tVlasotince Leave a comment\nU galeriji Narodne biblioteke „Desanka Maksimović“ juče je održana info – sesija „Zakorači ka svom biznisu, izgradi svoju karijeru“, koja je organizovana u sklopu projekta „Budi drugačiji 2“.\nProjekat kao i info – sesiju organizovao je Evropski pokret u Srbiji iz Leskovca u saradnji sa Nacionalnom službom zapošljavanja filijala Leskovac i Kancelarijom za mlade opštine Vlasotince. Cilj organizovanja info-sesije je da se nezaposleni mladi ljudi iz Vlasotinca koji imaju preduzetnički duh neposredno informišu o mogućnostima koje pruža inovativni model preduzetničkog zapošljavanja mladih „Aktivator“, posebno program preduzetničke obuke i stručne prakse „Zakorači ka svom biznisu, izgradi svoju karijeru“.\n„Prilika je da se upoznamo sa mladim nezaposlenim ljudima koji imaju preduzetnički duh, da razmenimo informacije, da oni nama iskažu svoje potrebe a mi njima iznesemo ono što nudimo kroz ovaj program koji razvijamo već pet godina. Reč je o projektu koji razvijamo uz finansijsku podršku švajcarske agencije za razvoj i saradnju i ekspertsku podršku tima za socijalno uključivanje i suzbijanje siromaštva Vlade Republike Srbije. Veliku pomoć za realizaciju daju Ministarstvo za rad, zapošljavanje, boračka i socijalna pitanja, Ministarstvo omladine i sporta kao i Ministarstvo prosvete, nauke i tehnološkog razvoja. Do sada je kroz program prošlo oko 150 korisnika, od kojih je 40% ili pokrenulo svoj biznis ili našlo uposlenje. Razvili smo strategiju koja je vezana za razvoj jednog inovativnog modela zapošljavanja mladih. Celu priču gradimo na razvoj multisektorskog partnerstva jer sa nama u programu učestvuju i druge organizacije jedna od njih je i Kancelarija za mlade iz Vlasotinca. U ovom ciklusu biće uključeno tridesetak mladih u preduzetničku obuku i petnaest mladih u stručnu praksu uključujući i mlade iz Vlasotinca. Ovi koji su uključeni u stručnu praksu za mesec i po dana dobiće dvanaest hiljada dinara, a njihovi poslodavci za mentoring dobiće određeni iznos“, rekao je između ostalog Srđan Dimitrijević, projekt menadžer i predsednik Evropskog pokreta u Srbiji iz Leskovca.\nPozdravljajući prisutne mlade ljude, zamenik predsednika opštine Vlasotince Boško Stančić je rekao da će naša lokalna samouprava uvek podržavati mlade, posebno one koji poseduju preduzetnički duh.\n„Kao odgovorna lokalna samouprava podržavamo sve projekte i programe koji smanjuju nezaposlenost. Ovaj program realizujemo u saradnji sa Nacionalnom službom zapošljavanja i Evropskim pokretom u Srbiji iz Leskovca. Prilika je da se upoznate sa još jednim programom koji je namenjen nezaposlenim mladim ljudima koji poseduju preduzetnički duh i spremni su da zakorače ka svom biznisu i da izgrade svoju karijeru“, rekao je Boško Stančić.\nDirektor Nacionalne službe za zapošljavanje filijala Leskovac Dejan Stamenković je istakao da u svim merama koje NSZ sprovodi, a u skladu sa nacionalnom strategijom zapošljavanja mladih, mladi nezaposleni ljudi su kategorija koja ima prioritet. U našoj evidenciji najviše je nezaposlenih mladih ljudi sa završenom osnovnom ili srednjom školom i oni čine 70 % nezaposlenih. Zato kroz niz mera koje se sprovode pokušavamo da pomognemo mladima da dođu do posla.\nPrevious „Vukovci“ leskovačkih srednjih škola otputovali na nagradnu ekskurziju\nNext FS Jablaničkog okruga nagradio najbolje u okružnoj i međuopštinskoj ligi u prošloj sezoni


INSAJDER - Er Srbiji nije stigao nijedan od četiri nova aviona koji su po ugovoru morali da budu u floti do kraja godine! - VIDEO | Vestinet.rs\nPočetna POGLEDI\tINSAJDER – Er Srbiji nije stigao nijedan od četiri nova aviona koji su po ugovoru morali da budu u floti do kraja godine! – VIDEO\nINSAJDER – Er Srbiji nije stigao nijedan od četiri nova aviona koji su po ugovoru morali da budu u floti do kraja godine! – VIDEO\nEr Srbija je do kraja septembra ove godine trebalo da dobije dva nova aviona i još dva do kraja 2018, međutim okosnicu flote nacionalnog avioprevoznika i dalje čine iznajmljeni avioni stariji od 10 godina.\nU ugovoru između Er Srbije i Etihada, do kojeg je došao Insajder, precizirano je da prva četiri aviona stignu već do kraja ove godine, a još šest do kraja 2020. Isporuka ovih aviona dogovorena je u okviru strateškog partnerstva sa Etihadom koji je od 2014. vlasnik 49 odsto nacionalnog avioprevoznika.\nOva nabavka je važna između ostalog i zbog toga što je direktno vezana za avans od 23,5 miliona dolara koja je JAT uplatio Erbasu još 1998. godine. Naime, te godine potpisan je ugovor između tadašnjeg JAT-a i Erbasa.\nNaručeno je 8 novih aviona. Plaćen je depozit od 23,5 miliona dolara. Avioni zbog sankcija i NATO bombardovanja nikada nisu kupljeni pa je ovaj novac više od 15 godina stajao na računima francusko-nemačke kompanije.\nKako je više sagovornika Insajdera u serijalu “Srpsko-arapska posla” objasnilo, JAT u godinama koje su usledile nije imao novca da kupi nove avione i tako iskoristi uplaćeni depozit.\nNaime, u finansijskom izveštaju Er Srbije se navodi da Etihad raspolaže iznosom od 23, 5 miliona dolara koji je JAT 1998. platio kao depozit Erbasu.\nKako se navodi Etihad će Er Srbiji vraćati depozit u delovima odnosno procentualno kako se budu isplaćivali naručeni avioni. U finansijskom izveštaju se precizira da je Er Srbija dužna da Erbasu isplati ukupnu kupoprodajnu cenu za 10 novih aviona.\nPrema zvaničnom cenovniku 10 Erbasovih aviona najnovije generacije A320neo, čija je nabavka ugovorena, košta čak milijardu dolara.\nKako je još 2013 saopšteno, novi avioni koje kupuje Er Srbija trebalo je da bude deo velike narudžbine Etihada koji je naručio čak 117 aviona, pa je samim tim i Er Srbija trebalo da ostvari uštedu.\nPrema analizi finansijskih izveštaja, Er Srbija posluje pozitivno samo zahvaljujući državnoj pomoći.\nPodsetimo, država će prema usvojenom budžetu i naredne godine nastaviti sa finansiranjem Er Srbije iako je ugovorna obaveza davanja sredstava istekla još 2016. godine.\nU tužbi se navodi da „Etihad“ nije ispunio svoje finansijske obaveze prekidom finansiranja „Er Berlina“. Navodi se takođe da je „Etihad“ pomagao „Er Berlinu“ i da je u aprilu 2017. poslao pismo nemačkoj kompaniji s uveravanjima da će nastaviti da ga podržava 18 meseci.\nFinansiranje je medjutim prekinuo u avgustu 2017, zbog čega je „Er Berlin“ pokrenuo postupak za bankrot. U tužbi se traži 500 miliona evra naknade, kao i nespecifikovana druga šteta, što sud procenjuje na oko dve milijarde evra.\n„Etihad“ ima rok do januara da reaguje i da pobije ove tvrdnje stečajnog upravnika.\nDržava Srbija je, prema istraživanju Insajdera, za sada uložila nekoliko puta više od Etihada u zajedničku kompaniju Air Srbija u kojoj je država vlasnik 51 odsto a kompanija iz UAE 49 odsto.\nZvanično, prema finansijskim izveštajima, Air Srbija posluje pozitivno još od 2014. godine, ali to je samo formalno tako jer se, prema analizi finansijskih izveštaja, kao prihod svake godine računa donacija Srbije.


Đurević posjetio preduzeće „Tradicija“ | Palelive.com\nPočetna Regija Višegrad Đurević posjetio preduzeće „Tradicija“\nĐurević posjetio preduzeće „Tradicija“\nVIŠEGRAD – Načelnik opštine Višegrad Mladen Đurević posjetio je danas preduzeće „Tradicija“ koje se najviše bavi izradom ikona i kandila, a zapošljava desetak radnika, kako bi ukazao da opština brine o privrednicima sa područja ove opštine.\n„Mi smo u prošloj godini imali niz posjeta privrednim subjektima koji posluju na području Višegrada, sa ciljem da ukažemo da opština vodi računa o njima, a danas smo nastavili obilazak privrednika“, rekao je Đurević.\nOn je dodao da se preduzeće „Tradicija“ bavi proizvodnom djelatnošću i da zaslužuje pažnju i brigu lokalne uprave.\n„Pokazali smo zainteresovanost i spremnost za svaku vrstu pomoći sa naše strane jer to su ljudi koji ovdje žive i zapošljavaju određen broj ljudi“, istakao je Đurević.\nVlasnik preduzeća „Tradicija“ Zoran Mojević istakao je da posluju 18 godina i da se bave srpskom tradicijom.\n„Radimo crkveni program i sve ono što je u vezi sa našom tradicijom, a imamo i poslovni program i to su uglavnom plakete i različite vrste grbova“, naveo je Mojević.\nOn je dodao da rade za cijeli prostor BiH, sarađuju sa eparhijama, a crkveni program uglavnom rade za crkvene prodavnice i manastire.\n„Imamo dobru saradnju sa opštinom Višegrad, za njih radimo grbove opštine svih veličina, a posebno zahvaljujemo načelniku što nas je posjetio i dao nam podršku u radu“, rekao je Mojević.\nPrethodni članakStevanović organizovao prijeme za vukovce, sportiste i strijelce\nNaredni članakNačelnik razgovarao sa privrednicima


Vučinić: Crnu Goru i Srbiju povezuje zajednička istorija - Volim Podgoricu\nPočetna/NOVOSTI/Vučinić: Crnu Goru i Srbiju povezuje zajednička istorija\nAndjela Send an email 25. Septembra 2021.\nVučinić Foto Radnička partija\nDelegacija Radničke partije na čelu sa predsjednikom Maksimom Vučinićem boravila je u radnoj posjeti u Beogradu, gdje su se sastali sa potpredsjednikom Narodne skupštine Beograda Stefanom Krkobabićem. Tema sastanka bila je saradnja skupštine Crne Gore i Srbije, ali i saradnja dva poslanička kluba PUPS “TRI P” i Demokratskog fronta.\nOve dvije partije nastale su sa jednim zajedničkim ciljem, a to je očuvanje dostojanstva radničke klase, penzionera i privrednika kao i poboljšanju njihovog položaja u društvu.\nKrkobabić je iskazao interesovanje za položaj srpskog stanovništa u Crnoj Gori i zaštiti njihovih interesa. On je dodao da je politika Srbije uvijek okrenuta dijalogu i razmjeni ideja, ali da se odluke donose isključivo u interesu građana.\nPredsjednik Radničke partije Maksim Vučinić istakao je da je prije godinu dana izabran za najmlađeg poslanika u Skupštini Crne Gore, a da je danas imao čast da svoju prvu diplomatsku misiju započne u nekadašnjoj Skupštini Savezne Republike Jugoslavije i potpredsjednikom Narodne skupštine Stefanom Krkobabićem. On je ukazao na činjenicu da Crnu Goru i Srbiju povezuje zajednička istorija, porodice pa i ekonomska saradnja, te da su takve veze neraskidive i da ih treba njegovati i jačati.\nPosebna tema sastanka bila je ekonomska saradnja dvije države ali i uspostavljanje saradnje i na ostalim važnim oblastima za obje države.\nOve teme su podržali predstavnici stručnoig savjeta Radničke partije, ali i potpredsjednik partije Momčlilo Manojlović.\nKada je ekonomska saradnja u pitanju narodni poslanik u Skupštini Srbije Dragan M. Marković naveo je da PUPS primjenjuje veoma uspješan model osnivanja privrednih zadruga , koje subvencioniše Vlada Republike Srbije, a koja predstavlja primjer dobre prakse zapošljavanja mladih na selu i pomoći preivrednim gazdinstvima, zaključeno je u saopštenju.\nCG Maksim Vučinić Srbija\nPKCG: Brojna područja za snažnu saradnju sa rumunskim privrednicima


Izložba rukotvorina 'Zmijanjska pokrstica' - www.mrkonjic-grad.com\nIzložba rukotvorina 'Zmijanjska pokrstica'\nKolo srpskih sestara "Blaga Marija" iz Orahovljana, organizovalo je sedmu tradicionalnu izložbu rukotvorina "Zmijanjska pokrstica", na kojoj su predstvaljne rukotvorine sa prepoznatljivim zmijanjskim vezom.\nIdejni tvorac izložbe Slobodan Ćoćkalo rekao je da je manifestacija nastala kao omaž zmijanjskom vezu i da je njen cilj očuvanje autentičnih predmeta ovoga kraja.\n„Ovogodišnja tema vezana je za zmijanjski vez na muškim gaćama odnosno muškim hlačama koje su specifične po detelju koji se nalazi na donjem dijeli nogavice“, naveo je Ćoćkalo.\nNačelnik opštine Mrkonjić Grad Dragan Vođević je čestitao članicama Udruženja „Blaga Marija“ na ovako divno organizovanoj manifestaciji.\n„Posebno me raduje veliki broj djece koja su uključena u rad sa svojim roditeljima u održavanju svoje tradicije, jer na mlađim pokoljenjima ova manifestacija, ali i sve druge će zasijati u pravom smislu“, rekao je Vođević.\nZorica Mačkić, članica kola srpskih sestara „Blaga Marija“ je rekla da se njihovo udruženje prvenstveno bavi humanitarnim radom i očuvanjem tradicije.\nNa izložbi, koja je održana sinoć u Orahovljanima povodom praznika Svetog Trifuna, svoje radove su predstavila i druga udruženja žena iz Mrkonjić Grad i Ribnika.


Sastanak ministara odbrane EU završen pozivom na okončanje krize u Ukrajini | Objektivno\nNaslovnica Flash Vijesti Sastanak ministara odbrane EU završen pozivom na okončanje krize u Ukrajini\nSastanak ministara odbrane EU završen pozivom na okončanje krize u Ukrajini\nDvodnevni neformalni sastanak ministara odbrane država članica EU u okviru rotirajućeg predsjedanja Grčke završen je u petak u Atini apelom na okončanje krize u Ukrajini.\n– Naš sastanak pokazao je dinamičnu agendu zajedničke sigurnosne i odbrambene politike (CSDP). Ukrajina nije bila na dnevnom redu, ali mi smo pomno pratili situaciju na terenu – izjavio je grčki ministar odbrane Dimitris Avramopoulos na konferenciji za novinare nakon sastanka.\n– Evropska unija, njena tijela i institucije u poziciji su da i trebale bi djelovati kao sila koja garantira ovlasti na suočavanje s krizom – izjavio je Avramopoulos, djelujući kao predsjedajaći sastanka u ime vanjskopolitičke šefice EU Catherine Ashton.\nNa dnevnom redu sastanka bile su operacije u toku vojnih snaga EU i situacija u Centralnoafričkoj Republici.\n“Vidljivi rezultati” koji su su zabiljženi u četiri trenutne vojne operacije na Rogu Afrike u borbi protiv piratstva, u Bosni i Hercegovini, Maliju i Somaliji, a i predstojeća operacija u Centralnoafričkoj Republici u cilju zaštite civila “jasna su potvrda” rastuće uloge EU kao sigurnosnog garanta, izjavio je grčki ministar, prenosi Xinhua.


Ima li Angela Merkel poslednjeg keca u rukavu – krunu jedne velike političke karijere - Sputnjik Srbija\n21:44 13.08.2020 (osveženo 21:59 13.08.2020) Preuzmite kraći link\nKako za Sputnjik kaže Nenad Radičević, dopisnik RTS-a iz Nemačke, kancelarki koja vlada već punih petnaest godina uvek su zamerali da nije imala dovoljno svojih ideja koje je želela da realizuje, već da je uvek bila takozvani „krizni menadžer“ koji je rešavao problem tek kada se pojavi.\nIma li Angela keca u rukavu\n„Govorili su da je uvek bila taktična i čekala da svi kažu šta imaju pre nego što bi iznela svoje mišljenje. U tom smislu ona nije bila lider, neko ko vodi, već „krizni menadžment“. Sa druge strane, ono što će Nemci sasvim sigurno pamtiti je upravo taj njen stil koji im se itekako dopadao, stil smirenog, staloženog, ali i proaktivnog lidera onda kada je potrebno. Primera radi, u doba krize sa migrantima ona je bila u stanju da pošalje svoje najbliže saradnike u Ankaru da sa turskim predsednikom Erdoganom dogovore evropski sporazum o izbeglicama“, kaže Radičević.\nKrizni trenuci su nastupili i sada, a Merkelova je dobro shvatila da će se, ukoliko ne spasi Italiju i Španiju, tržište Evropske unije urušiti, a samim tim će se urušiti najvažnije tržište za nemačku industriju.\n„Ukoliko Angela Merkel izgura do kraja ovu obimnu „korona pomoć“ na evropskom nivou i uspe da ubedi, pre svega, one takozvane štedljivije članice poput Austrije, Švedske i Holandije da se punim srcem angažuju na spasavanju cele EU od posledica krize koju je izazvala pandemija, to će možda biti njen najveći zalog. Ekonomska kriza uticala je na to da razjedinjenost Unije bude veća nego ikada, a nemačka kancelarka je među prvim krenula da pominje privremeno odbacivanje politike štednje i mnogo veće učešće novca nemačkih poreskih obveznika u spasavanju, pre svega, Italije i Španije. Dakle, ukoliko njeni potezi doprinesu spasavanju evropskog projekta, to će biti njena najznačajnija zaostavština za ovih petnaest, a pretpostavljam i punih šesnaest godina na vlasti“, uveren je Radičević.\nZaostavština „Gvozdene Endži“\nDeo njene zaostavštine, nastavlja naš sagovornik, je energetska tranzicija u Nemačkoj, odnosno prelazak na zelenu energiju.\n„Ovaj potez, koji je povukla još u prvim godinama mandata, prilično je ispraznio novčanike Nemaca jer je struja u toj zemlji među najskupljim u Evropi. Tri puta je, recimo, skuplja u odnosu na Srbiju, upravo zbog tih raznih taksi kojima se finansira prelazak na industriju vetra, solarnu energiju... To je jedna od velikih stvari koja je Nemačku promenila, a tu je naravno i činjenica da je Merkelova svoju partiju, Hrišćansko-demokratsku uniju i njenu politiku gurnula u centar i u značajnoj meri prihvatila mnoge socijaldemokratske ideje. Tako je došlo do priznavanja homoseksualnih brakova, iako je ona lično u Bundestagu glasala protiv. Među zaostavštinama kancelarke su i uvođenje minimalne zarade u Nemačkoj i brojne druge socijaldemokratske politike“, objašnjava naš sagovornik.\nPotencijalni naslednik kancelarke\nKako navodi, bavarski premijer Markus Zeder je neko ko pokušava da bude dostojan naslednik Angele Merkel na mestu kancelara koji se bira nakon saveznih izbora i konstituisanja nemačkog parlamenta naredne godine.\n„Plašim se da taj proces neće biti lak i da će izbor kandidata za kancelara ispred demohrišćanskog bloka biti žučan, te da će trenutna popularnost koju je demohrišćanima vratila upravo Angela Merkel biti urušena pred izbore. Mislim da ćemo možda ponovo doći u situaciju da se Nemačkoj smeši kancelar iz redova partije Zelenih, što je nekada bilo apsolutno nemoguće. Ali, dolazak korone je dosta toga promenio“, kaže iskusni novinar.\nNa pitanje šta bi takav scenario značio Radičević kaže da bi to bio veliki preokret i verovatna promena izvesnih politika.\n„Došlo bi do velikih promena na unutrašnjem planu, pre svega kada je reč o ekološkoj politici, ali verujem da bi akcenat na nemačkoj ekonomiji i spoljnoj politici u budućnosti bio manje-više isti“, smatra Radičević.\nKoje su šanse za kandidata SPD-a\nI dok demohrišćani još vagaju, Socijaldemokratska partija Nemačke (SPD) izašla je sa svojim kandidatom – vicekancelarom i aktuelnim ministrom finansija Olafom Šolcom za kojeg kažu da je bio „glavni vatrogasac“ tokom korona-krize. On je odgovoran za pakete pomoći vredne milijarde evra i kredite koji bi privredi i građanima trebalo da pomognu da prebrode krizu.\nNenad Radičević međutim smatra da su njegove šanse vrlo male i podseća da ni jedan od dosadašnjih kandidata SPD-a, ni Šulc, ni Štajnmajer niti Štajnbrik nije uspeo da postane kancelar.\n„Ta partija je proteklih godina u „slobodnom padu“ kada je reč o popularnosti među biračima, a na neki način su uvek bili i u senci Angele Merkel. Sve politike koje su oni predlagali i koje je zapravo nemačka vlada usvojila bili su poeni koji su se pridavali kancelarki, a ne njima, i iz tog problema oni ne mogu da izađu ni dan danas. Olaf Šolc se jeste pokazao kao umereni političar u kojeg očigledno, od kako je preuzeo ministarstvo finansija, mnogi Nemci imaju poverenja. Tim pre što je funkciju preuzeo posle čuvenog Volfganga Šojblea koji je bio poznat po politici štednje što se mnogim Nemcima dopadalo. U tom smislu on jeste opravdao očekivanja, ali je pitanje da li je to dovoljno“, objašnjava Radičević.\nKako dodaje, Saskija Eskens i Norbert Valter-Borjans, dvojac koji vodi SPD, političari su koji, nasuprot Šolcu, pripadaju više nešto levljem krilu u okviru socijaldemokrata, pa mnogi već prognoziraju da će ova partija ponovo da doživi debakl jer će im ovo biti četvrti put da predlažu kandidata koji je više „centar“ i više je naklonjen čak i nekim neoliberalnim politikama nego što bi se očekivalo od jednog socijaldemokrate.\n„SPD se, sa druge strane, uzda u mogućnost da možda formira koaliciju sa Levicom i Zelenima, ali kako sada stoje brojke, odnosno ispitivanja javnog mnjenja, teško je zamislivo da na taj način mogu da prebace 50 odsto članova Bundestaga. Ali, u svakom slučaju rano je sa sigurnošću nešto progonozirati jer do saveznih izbora ima još vremena, a vidimo i da u ovoj situaciji sa koronom ništa nije izvesno“, zaključuje Nenad Radičević za Sputnjik.\nnemačka kancelarka, Olaf Šolc


ULAGANJA 1,4 MILIJARDE EVRA: Najveći proizvođač automobila "Folksvagen" otvara fabriku u Šumadiji\nSrbija se nalazi pred privrednim zemljotresom! Nemački automobilski gigant "Folksvagen" odlučio je da novu fabriku gradi u našoj zemlji. Najveći proizvođač vozila na svetu odlučio se za Srbiju u konkurenciji Bugarske, Rumunije, Turske i Severne Makedonije. Iako su kao favoriti za dobijanje ove investicije dugo bili Bugari, volfsburška kompanija je izabrala našu državu. Prema saznanjima našeg lista, prvi četvorotočkaši iz srpskog "Folksvagena" trebalo bi da izađu već 2023. godine.\nPROČITAJTE: NOVI SKANDAL NA SPLITSKOM KARNEVALU: Bacali vaterpoliste u more, spalili Pupovca (VIDEO)\nPROČITAJTE: „PROGONE NAS I SPREMAJU NAM ODSTREL“: Neki profesori na Filozofskom fakultetu tvrde da su na meti kolega


Kao prilog toj tvrdnji Vukanović navodi da se Lukač sastao sa Menuti, u isto vreme kada je njegov partijski šef izjavio kako je „Ambasada SAD u Sarajevu epicentar nestabilnosti u BiH“.\n– Da je tačno sve što sam pisao proteklih meseci o tinjajućem sukobu između Dodika i Lukača, koji mu je izmakao kontroli, potvrdio je ovaj sastanak sa zamenicom ambasadora SAD u BiH, ali i poslednja sednica Vlade RS, na kojoj su se otvoreno sukobili, nakon što ga je ministar policije upozorio da nas njegovi potezi vode u izolaciju – napisao je Vukanović, piše Srpskainfo.\nOn ističe da je samo par sati pre nego što je Lukač u svom kabinetu u Banjaluci ugostio čelne ljude Ambasade SAD i sa njima govorio o borbi protiv terorizma, kriminala i korupcije, njegov stranački šef dao izjavu kako je američka ambasada epicentar i ključni faktor nestabilnosti u BiH!?\nLukač se, naime, juče sastao sa Menuti, a nakon sastanka je saopšteno da su razgovarali “o zajedničkoj saradnji koja je ocenjena kao zadovoljavajuća i kontinuirana”.\n– Ministar Lukač je istakao da je prioritet u radu MUP Srpske borba protiv svih vidova kriminala, s posebnim naglaskom na terorizam i organizovani kriminal. Bila je ovo prva poseta zamenice ambasadora Ministarstvu, a sagovornici su ovom prilikom izrazili spremnost za nastavak saradnje – navedeno je u saopštenju iz MUP RS nakon sastanka.\nIsti dan, Dodik je u izjavi za Srnu rekao da kako je američka Ambasada u BiH “sve vreme svog delovanja na fonu muslimanskog projekta BiH, lažno se predstavljajući da navodno prave ‘funkcionalnu državu’, a u suštini rade za muslimane i pravljenje njihove muslimanske države”.\n– Jasno je da se zub ponovo upalio, i da je pitanje ima li Dodik lek za upalu zvanu Dragan Lukač? Postaje jasno da se konačan obračun frakcija u SNSD približava, i da je pitanje dana kada će kulminirati. Lukač je jasno pokazao da je izvan Dodikove kontrole, i da će odbiti poslušnost ako se pređe crvena linija, kakva je između ostalih i nedavna suluda najava blokada kasarni – tvrdi Vukanović.\nVukanović je još pisao o navodnom fizičkom sukobu u prostorijama SNSD i zahtevu Lukaču da podnese ostavku.


Milan Stanković: Saša Popović mi je zabranio da snimim duet sa Jelenom Karleušom! - Muzika - Region - Vesti - Svet Plus\nMilan Stanković: Saša Popović mi je zabranio da snimim duet sa Jelenom Karleušom!\nPopularni Milan Stanković priznao je da je želeo da snimi duet sa Jelenom Karleušom, ali mu je Saša Popović to zabranio. Takođe, prisetio se i da je želeo da studira, ali kako nisu imali novca, morao je da počne da radi.\n14:29 11. NOV 2013.\nPevač Milan Stanković otkrio je da je žarko želeo da snimi "Insomniju" sa Jelenom Karleušom, ali da mu je čelnik "Grand produkcije" Saša Popović to zabranio. Takođe, Milan dodaje da je kao mali sanjao da bude princ ili kauboj, te da su ga vaspitačice stalno mazile i držale u krilu i nije se igrao u pesku kao druga deca.\n"Moja pesma "Fejs" preteča je Karleušine, a Neda Ukraden je iskopirala spot za "Fejs", bez dozvole, ali nema veze", kaže Milan Stanković.\nMilan Stanković se u emisiji "Glamur specijal" osvrnuo i na svoje detinjstvo, naglasivši da nije voleo da se igra i prlja u pesku, sedeo je vaspitačici u krilu, svi su ga mazili..\n"Maštao sam, biću princ ili kauboj. Sa šest godina pevao sam Brenine i Džejeve pesme, odrastao sam sa bakom. Hteo sam da studiram, ali majka je rekla da nemamo para i da moram da radim", kaže Milan.\nStanković je takođe bio kategoričan da je jedan od tri "Zvezde Granda" koje su nešto uspele.\nFoto: ScreenShot Mondo TV


Koteks Tešanj na afričkom tržištu - Akta.ba\n20.12.2018. 09:47 / Izvor: Naša riječ\nRenomirana tešanjska firma "Koteks" je u 2018. godini ostvarila dobre poslovne rezultate i ispunila planove za godinu koja je na izmaku.\n"Kada je riječ o poslovanju u 2018. godini, prije svega moramo biti posebno zadovoljni što smo uspjeli doći do nekih novih tržišta, ali došlo je i do povratka nekih naših starih kupaca, sa kojima smo obnovili suradnju", kaže Haris Sejdić, izvršni direktor kompanije Koteks Tešanj za Našu riječ.\nPo prvi put, delegacija Koteksa Tešanj predvođena direktorom Sejdićem je u okviru Grupacije namjenske industrije nastupila na sajmu "EDEX" u Egiptu, što za ovu renomiranu bh. kompaniju znači i potencijalno otvaranje novog tržišta Afrike.\n"Strateški smo dio proizvodnje prebacili na novu lokaciju u Zavidoviće, a u našem pogonu u Visokom smo objedinili komplet proizvodnju obuće za policiju, vojsku, zaštitare. Dio poslova, odnosno dio naše proizvodnje smo prebacili, a u idućoj godini planiramo kompletnu proizvodnju prebaciti na našu firmu KOTEKS Production", kaže Sejdić, dodajući da su zadovoljni 2018. godinom s obzirom da su prihode ostvarili u skladu sa početnim planovima.\nOglašena prodaja imovine IP Krivaje: Jedan od mogućih kupaca i Koteks?


"Prirodni priraštaj još dugo neće biti dobar" - RTS\n"Prirodni priraštaj još dugo neće biti dobar"\nMinistarka bez portfelja zadužena za demografiju i populacionu politiku Slavica Đukić Dejanović navodi da stopa prirodnog priraštaja neće još dugo biti dobra, jer smo stara nacija.\nSlavica Đukić Dejanović navodi da je prirodni priraštaj (odnos rođenih i umrlih) bio najlošiji 2016. godine, kao i da je te godine najmanje beba rođeno u poslednjih 112 godina, a da se se slika za nijansu popravila prošle godine, kada je rođeno više beba.\n"Bebi bum generacija sada ima više od 65 godina. Smrtnost se povećava i zbog toga nam je indeks loš. Jako je važno da se rađa više beba, da zaustavimo pad rađanja, koji je godinama bio naša realnost", rekla je Đukić Dejanović za Tanjug.\nPopulaciona politika, pojašnjava, nije stvar jednog, već svih resora u Vladi Srbije, od finansija do kulture, ali i svih segmenata društva.\nPosebno se, kako kaže, moraju uključiti lokalne samouprave da pomognu kroz razne projekte.\nZa te namene prošle godine je 15 lokalnih samuoprava dobilo 130 miliona dinara nepovratnih sredstava.\n"Sada su planirana sredstva pet puta veća, oko 600 miliona dinara, i obuhvatićemo neuporedivo veći broj opština", rekla je ministarka.\nIstiče da su žene danas veoma opterećene poslovima u kući, brigom oko dece, ali i na poslu, te se mora raditi na uvođenju servisnih aktivnosti.\n"Politika mora biti usmerena na stimulaciju žene da joj uslovi za podizanje dece budu lakši, da se odluči da postane majka i drugi i treći put, a ne samo jednom", naglasila je Đukić Dejanović.\nUpitana koliko su muškarci danas uključeni u planiranje porodice i podizanje dece i zbog čega najčešće kritike samo ženama zbog čestih abortusa, kao da ta odluka nije zajednička, ministarka kaže da je ideal kod planiranja porodice da partneri planiraju zajedno broj dece i kada će ih imati.\n"Neotuđivo pravo žene da odlučuje o rađanju"\nZa kritike na račun žena da su "čedomorke", koje su se mogle čuti i od velikodostojnika SPC-a, Đukić Dejanović navodi da je "neotuđivo pravo žene da odlučuje o rađanju".\n"Uvažavam sve institucije, ali neotuđivo pravo žene je da ona odlučuje o rađanju. U to pravo nikada niko ne sme da dirne. Odluka treba da se donese u ambijentu u kome žena ima mogućnost da se posavetuje i sa ginekologom i sa psihologom, da prethodno razgovara sa partnerom o tome da li oni žele dete i kada ga žele", naglasila je ministarka.\nA koje će korake država da preduzme u narednom periodu, definisano je u revidiranoj Strategiji podsticaja rađanja iz 2008. godine, za koju Đukić Dejanović kaže da je bila "mrtvo slovo na papiru".\nUrađen je i prateći akcioni plan šta su zaduženja svakog ministarstva pojedinačno.\nFokus Strategije je, kako kaže, usklađivanje rada i roditeljstva, rad od kuće dok su deca bolesna u firmama gde je to moguće, skraćeno radno vreme za roditelje, finansijski podsticaj porodicama sa decom, borbu protiv neplodnosti (biomedicinski potpomognutu oplodnju).\n"Doneli smo akcioni plan šta se tačno od pojedinih subjekata očekuje u određenom periodu da urade. Šta treba da uradi Ministarstvo zdravlja, Ministarstvo obrazovanja, Ministarstvo za rad i socijalnu politiku, Ministarstvo kulture... svako je dobio tu svoje zadatke", rekla je ministarka za Tanjug.\nPo prvi put se, kako je rekla, vodilo računa i o migracijama u dokumentu koji predviđa aktivnosti za narednih deset godina.\n"Mi ne možemo sa sigurnošću tvrditi da li neko ko sada prolazi Srbiju za pet, deset godina neće biti neko ko živi u Srbiji", navodi Đukić Dejanović.\nIstiče da država traži modalitet kako da se stimulišu odgovorni poslodavci, koji zaposlenima olakšavaju roditeljsku poziciju.\nRazmatraju se i opcije da se takvim firmama pomogne kroz određene subvencije ili olakšice od poreza, a možda čak i kroz marketing proizvodnje kojom se bave.\nUpitana da li je reagovala kada su se pojavili medijski napisi da u "Er Srbiji" nisu produženi ugovori trudnicama, ministarka je rekla da je kontaktirala rukovodstvom kompanije i da sve trudnice imaju produžetak ugovora do završetka porodiljskog odsustva.\n"Uvek smo na strani trudnica, na strani žena. Dobili smo vrlo konkretne podatke iz kompanije da oni poštuju zakon i da se moraju držati zakona kada je u pitanju priča koja je široj javnosti poznata. Ono što je činjenica, to je da sve treudnice imaju produžetak ugovora do završetka porodiljskog odsustva", pojasnila je Đukić Dejanović.\nRukovodstvo kompanije još im je reklo da će te žene biti prioritet kod novog radnog angažovanja, jer im više radnika treba tokom proleća i leta nego zimi.\nNe smemo više da imamo žene sa samo jednim detetom! Đukić-Dejanović: Majke su danas opterećene, imamo plan kako da podignemo natalitet\nDejanović: Prirodni priraštaj još dugo neće biti dobar\nĐukić Dejanović: Neotuđivo pravo žene je da ona odlučuje o rađanju\nO kritikama SPC:"Neotuđivo pravo žene da odluči o rađanju"\nTelegraf (91) B92 (3) RTS (2)\nVremenska prognoza: Hladnije, moguća susnežica i sneg\nDanas oblačno i malo hladnije, uglavnom suvo\nRTS duplo više izveštavao o protestima u Evropi nego u Beogradu\nMej odložila parlamentarno glasanje o Bregzitu za sutra


Počela proljetna setva šećerne repe – RTV Panonija\nHomeZlatno zrnoPočela proljetna setva šećerne repe\n05/04/2018 Redakcija RTV Panonija Zlatno zrno 0\nVremenski uslovi nisu dozvolili da se setva šećerne repe obavi sredinom marta. Tako da su proizvođači počeli sa setvom tek ovih dana jer su morali da sačekaju da se zemljište prosuši i dovoljno zagreje što je osnovni uslova za započinjanje tog važnog posla u polju\nŠećerna repa ove godine biće posejana na najviše 55 hiljada hektara. Setva slatkog korena počela je u ataru Gardinovaca gde zemljoradnička zadruga „Žunji Silak“ seje tu industrijsku biljku na oko 130 hektara. Plan je da poseju 800 hektara.\nŠto se tiče setve kukuruza, koji će zauzeti manje od miliona hektara, ove godine, kako kažu stručnjaci, biće pomeranja u radovima jer zbog obilnih padavina ratari nisu bili u mogućnosti da adekvatno urade predsetvene pripreme kao i setvu za koju je agrorok već počeo .\nPrema savetima stručnjaka treba svakako sačekati da se zemljište dobro prosuši kako bi se obezbedila dobra priprema zemljišta i kvalitetna setva.\nVučić i Palmer razgovarali o Kosovu


NIJE SVEJEDNO KAD U TOKU DANA VEŽBATE: Evo koji vremenski period je najbolji za trening - ima najviše efekta na zdravlje | Lifestyle\nNIJE SVEJEDNO KAD U TOKU DANA VEŽBATE: Evo koji vremenski period je najbolji za trening - ima najviše efekta na zdravlje | Mondo.Me Prod\nNIJE SVEJEDNO KAD U TOKU DANA VEŽBATE: Evo koji vremenski period je najbolji za trening - ima najviše efekta na zdravlje 0 Podijeli Podijeli na facebook Podijeli na twitter Podijeli na viber Pošalji na mail\n03.06.2021. / 14:26\nNIJE SVEJEDNO KAD U TOKU DANA VEŽBATE: Evo koji vremenski period je najbolji za trening - ima najviše efekta na zdravlje\nAutor Jovana Radunović Izvor mondo.rs 03.06.2021. / 14:26\nEvo kada je u toku dana najbolje da vežbate!\nIzvor: Guliver/Getty Images/mheim3011\nDa li je bolje vežbati ujutru ili uveče, pitanje je često postavljamo. Većina ljudi vreme za trening uklapa u skladu sa ostalim obavezama koje ima, ali nije zgoreg da znate i da najbolje vreme za trening zavisi od toga šta tim treningom želite da postignete.\nAko želite da poboljšate opšte zdravlje, vežbanje uveče ima više efekta nego jutarnji trening, kažu stručnjaci nakon studije sprovedene u Institutu za naučna istraživanja pri Australijskom katoličkom univerzitetu.\nPreciznosti radi, u studiji su učestvovali samo gojazni muškarci koji dnevno sede po više sati, ali svakako je sve više dokaza da nije svejedno u koje doba dana vežbate.\nZa potrebe studije regrutovana su 24 muškarca kojima su provereni nivoi holesterola, šećera u krvi, fizičke spremnosti i drugih pokazatelja zdravstvenog stanja. Zatim su odgovarali na pitanja o svojoj ishrani, nakon čega su im obroci koji se sadrže od 65 odsto masti isporučivani na kućnu adresu.\nRazlog zašto su obroci sadržali dosta masti je da bi naučnici mogli da analiziraju uticaj treninga i efekte na metabolizam, kao i nivo šećera u krvi.\nZatim su učesnici podeljeni u tri grupe – jedni su vežbali u 6:30 ujutru, drugi u 6:30 uveče, a treća grupa nije bila fizički aktivna. Nakon pet dana, naučnici su utvrdili da je kod učesnika povećan nivo holesterola, dok su jutarnji treninzi tek malo ublažili te loše efekte masne hrane.\nMeđutim, kod onih koji su vežbali uveče imali su niži nivo holesterola, bolje zdravlje srca i nivo šećera u krvi im je bio stabilniji.\nAutori studije zaključili su da fizička aktivnost ima više efekta ako se sprovodi uveče, ali još uvek nisu sigurni zašto je to tako. Svakako, ističu i da je bolje vežbati u bilo koje doba dana nego uopšte nemati fizičku aktivnost.


Putin i Vučić nisu razgovarali o S-400, ali sve je moguće - Sputnjik Srbija\n16:14 04.12.2019 (osveženo 16:20 04.12.2019) Preuzmite kraći link\n„Sve je moguće. Koliko mi je poznato, nije bilo zahteva za (kupovinom) S-400. Možda nešto ne znam, ali o tome nisu razgovarali u mom prisustvu“, rekao je Borisov, odgovarajući na pitanje da li Rusija može prodati Srbiji sisteme S-400 na kredit.\nPrema njegovim rečima, Rusija je na zahtev srpske strane pre roka isporučila određene jedinice naoružanja, a reč je o „borbenim mašinama za izviđanje i desant“.\n„Saznali smo da Amerikanci žele da im uvedu sankcije zbog isporuka ’Pancira‘, ali oni su potvrdili da su ih događaji iz 1999. godine naučili da sebe moraju štititi“, objasnio je Borisov.\nKako je naglasio, nakon zajedničkih vojnih vežbi u Srbiji, zbog kojih je Rusija dopremila sisteme „Pancir“ i S-400, srpska strana je visoko ocenila tu tehniku. Borisov je dodao da će „biti u planu i razmatranje kupovine“.\nPodsetimo — srpski predsednik se nalazi u radnoj poseti Sočiju.\nSrbija, s-400, Aleksandar Vučić


Koje su prednosti učestvovanja na tenderima finansiranim od strane razvojnih fondova?\nMnoge firme smatraju da je dobiti tender koji je finansiran od strane razvojnih fondova prilično težak, kompleksan i nedostižan cilj.\nIzvođenje projekta u inostranstvu uvek uključuje i neke poteškoće, izazove i rizike, iako planiranjem i strategijom ovi nedostaci mogu da budu ublaženi, a projekti mogu da donesu mnoge pozitivne rezultate jer se na razvojne tendere godišnje, samo od strane većih agencija, potroši oko 200 milijardi evra. Zahvaljujući karakteristikama različitih projekata, firme male i srednje veličine dobro su došle kao ponuđači, tj. izvođači.\nMeđu mnogim prednostima koje donose ovakvi tenderi, možemo istaknuti nekoliko:\nNe postoje ulazne barijere pri izvođenju projekta u trećoj zemlji: Ako odlučite da učestvujete na lokalnim tenderima u drugim zemljama, potrebna je prethodna implementacija u tim zemljama, dobro poznavanje tenderskih procedura u svakoj od njih, a ponekad je čak i obavezno izvršiti registraciju u posebnom nacionalnom registru. Nasuprot tome, kod učestvovanja na razvojnom tenderu ove barijere ne postoje zahvaljujući posebnim procedurama koje se koriste za razvojne tendere.\nVeliko tržište pogodno za firme iz svih branši: od radova niskogradnje do projektiranja, svih vrsta usluga i dostave svih mogućih tipova robe i opreme. Vrednosti tendera su različite, neki projekti imaju manju vrednost i pogodni su za manje firme, a drugi su projekti pak toliko veliki da su predviđeni da na njima učestvuju samo konzorciji velikih firmi.\nSigurnost u izvršenju projekta: Mnoge su se firme našle u situaciji da su uložile vreme i novac pripremajući ponudu, a kada su izabrane kao izvođači, projekat je zaustavljen zbog nedostatka sredstava na strani naručioca. Prilikom učestvovanja na razvojnom tenderu ovo ne može da se dogodi jer agencija mora imati odobrena i dostupna sredstva pre nego što raspiše tender.\nVanredne reference: Uspešno obavljen posao na projektu finansiranom od strane razvojnih agencija donosi izvrsne reference jer da bi firma uopšte bila izabrana na takvom tenderu mora imati odlične finansijske, tehnološke i ljudske resurse.\nSigurno plaćanje čak i ako se projekat izvodi u manje sigurnoj zemlji: Izabrana firma potpuno je zaštićena zbog toga što je ugovor potpisala direktno s međunarodnom agencijom koja direktno finansira projekat ili nadzire sprovođenje procedura.\nStandardni postupci: Postupci različitih organizacija su prilično ujednačeni. Iako postoje neke razlike između pojedinih procedura određenih međunarodnih organizacija, postoji i dovoljno zajedničkih elemenata koji olakšavaju prezentaciju projekata i razumevanje procedura.\nTransparentnost tokom trajanja projekta: Osnovna politika koju agencije sprovode prilikom naručivanja odražava principe transparentnosti, izjednačenosti u korišćenju pruženih mogućnosti, poštene konkurencije, ekonomičnosti, učinkovitosti i integriteta u svim nabavkama i u plaćanjima. Sve agencije sprovode vrlo strogu kontrolu, pokušavajući da detektuju pokušaje prevare i, u nekim slučajevima, ih sankcionišu na način da naziv firme objave na listi firmi koje su bile uključene u slučajeve prevare, prisile i korupcije.\nJeftine procedure, a ekonomske investicije su postepene. Na početku je ekonomska investicija prilično niska, potrebno je samo da se uloži vreme u pripremu ponude. Količina investicija raste kako raste mogućnost da budete izabrani za određeni tender.\nNisu potrebni dodatni finansijski kapaciteti za sprovođenje projekta: Kada je firma izabrana na nekom nadmetanju, u većini slučajeva primiće avansnu uplatu od 20 - 30 % vrednosti ugovora. To čini da izvođač ima dovoljan protok gotovine kako bi mogao da započne s izvođenjem projekta i neće biti prisiljen da zatraži kredit u banci.\nS obzirom na višestruke prednosti, ako Vaša firma planira (ponovni) izlazak na međunarodno tržište, učestvovanje na razvojnom tenderu svakako će pomoći u ostvarivanju ciljeva na sigurniji, brži i ekonomičniji način.


Hoće li građani ispaštati: GRAS-u od sutra blokirani računi - Biznis Info\nYou are at:Home»Finansije»Hoće li građani ispaštati: GRAS-u od sutra blokirani računi\nHoće li građani ispaštati: GRAS-u od sutra blokirani računi\nPorezna uprava Federacije Bosne i Hercegovine za sutra je najavila blokadu računa nekoliko preduzeća velikih dužnika među kojima je i GRAS koji duguje preko 115 miliona KM. Ukoliko GRAS-u sutra budu blokirani računi, iz ovog preduzeća su najavili da može doći do potpune blokade javnog prevoza u Kantonu Sarajevo, javlja N1.\n“Porezna uprava FBiH je svjesna mogućih negativnih posljedica na poslovanje subjekata čiji će računi biti blokirani, međutim zadatak Porezne uprave je da tačno utvrđuje i naplaćuje porezne obaveze i da se strogo pridržava zakona Federacije BiH. Uprava nema pravo niti mogućnost da selektivno primjenjuje vašeće propise, da se prema poreznim obveznicima nejednako postupa niti da poreznim obveznicima toleriše neplaćanje poreznih obaveza”, naveli su iz Porezne uprave FBiH za N1.\nDodaju da ne mogu tražiti od poreznih obveznika da poštuju zakone i izvršavaju svoje porezne obaveze, a da istovremeno Porezna uprava i sama ne primjenjuje važeće zakone.\n“Porezna uprava posebno menadžmentu i osnivačima dužnika ukazuje na odredbe Krivičnog zakona FBiH kojim je propisano da je izdvajanje sredstava u druge svrhe, a ne za blagovremeno plaćanje poreznih obaveza krivično djelo, za koje je propisana kazna zatvora do tri godine”, naveli su u Porezne uprave.\nBlokada računa znači donošenje rješenja o obustavi transakcija preko računa poreznog obveznika otvorenog u ovlaštenoj organizaciji platnog prometa, kojim se ograničava pravo poreznog obveznika da raspolaže sredstvima, koja se nalaze ili ulaze na njegov račun, osim transakcija usmjerenih na plaćanje porezne obaveze.


Republički štab produžio mjere - NTV Arena\nRepublički štab produžio mjere\nRepublički štab za vanredne situacije produžio je mjere donesene s ciljem sprečavanja širenja virusa korona do 1. februara.\nRepublički štab donio je danas Zaključak o sprovođenju mjera za reagovanje na pojavu bolesti izazvane novim virusom korona u Republici Srpskoj, kojim se u cilju sprečavanja širenja virusa korona na teritoriji Republike Srpske i zaštite i spasavanja stanovništva do 1. februara zabranjuju sva javna okupljanja u grupama većim od 50 lica, muzika uživo u ugostiteljskim objektima za smještaj, ishranu i piće, te sva privatna okupljanja u grupama većim od 10 lica (svadbe, krštenja, rođendani, proslave i drugi porodični skupovi slične prirode).\nOvim Zaključkom obavezuju se građani da na otvorenom i u zatvorenom prostoru nose zaštitnu masku (prekrivena usta, nos i brada) i pridržavaju se zaštitne mjere fizičkog rastojanja od dva metra.\nOd ove obaveze nošenja zaštitne maske izuzeta su djeca mlađa od sedam godina života, lica sa invaliditetom i djeca sa smetnjama u razvoju, i lica koje obavljaju fizičku sportsku i rekreativnu aktivnost u okviru sportskih objekata, navedeno je u saopštenju Biroa Vlade za odnose s javnošću.\nU skladu sa ovim zaključkom, građani su obavezni da se u zatvorenim prostorijama, pored nošenja zaštitne maske i održavanja fizičkog rastojanja od dva metra, pridržavaju i uputstava ЈZU Institut za javno zdravstvo Republike Srpske za boravak u zatvorenom prostoru, u zavisnosti od djelatnosti koja se obavlja.\nNepoštovanje ovih mjera zabrane sankcionisaće se u skladu sa Zakonom o javnom radu i miru i Zakonom o zaštiti stanovništva od zaraznih bolesti.\nTakođe, obavezuju se pravna lica, preduzetnici i fizička lica koji u direktnom kontaktu pružaju usluge građanima da usluge pružaju zaštićeni maskom, obavezno sprovode mjere dezinfekcije, obezbijede masku građanima koji koriste njihove usluge, a nemaju ih, i pridržavaju se uputstava ЈZU Institut za javno zdravstvo Republike Srpske za organizovanje rada u zavisnosti od djelatnosti koju obavljaju, dodaje se u saopštenju.\nDo 1.2.2021. godine ograničava se radno vrijeme u periodu od 06.00 do 22.00 časa svim vrstama ugostiteljskih objekata za ishranu i piće bez obzira da li posluju samostalno ili u okviru drugih objekata u kojima se obavlja privredna djelatnost (benzinske pumpne stanice, objekti za smještaj i dr.), kao i priređivačima igara na sreću (kladionice, automat klubovi, kazina, tombole i dr.).\nOvim zaključkom, do 1. februara, u periodu od 22.00 do 06.00 časova, dragstori mogu raditi isključivo putem šalterske prodaje. Takođe, u ovom periodu zabranjena je prodaja alkoholnih pića svim privrednim subjektima.\nDo 1. februara dozvoljene su takmičarske aktivnosti sportskih organizacija i sportista isključivo bez prisustva publike, uz poštovanje svih epidemioloških mjera koje je propisao ЈZU Institut za javno zdravstvo Republike Srpske.\nSubjekti koji obavljaju registrovanu djelatnost dužni su da uslove za obavljanje djelatnosti prilagode mjerama propisanim od strane ЈZU Instituta za javno zdravstvo Republike Srpske za sprečavanje pojave i širenja kovida 19 na radnom mjestu.\nSubjekti koji pružaju usluge iz oblasti ugostiteljstva, umjetnosti i zabave (bioskopi, pozorišta, muzeji i sl.) dužni su da organizuju svoj rad uz primjenu propisanih epidemioloških mjera od strane ЈZU Instituta za javno zdravstvo Republike Srpske, sa posebnom pažnjom na ograničenje broja lica u objektu u zavisnosti od površine prostora i uz obavezno poštovanje propisane fizičke distance, te da na ulazu u objekat postave obavještenje o ukupnom broju lica koja mogu boraviti u odnosu na njegovu površinu.\nSubjekti koji obavljaju registrovanu djelatnost mogu samostalno obavljati dezinfekciju poslovnih prostorija u skladu sa uputstvom ЈZU Institut za javno zdravstvo Republike Srpske.\nRepublički organi uprave, organi jedinica lokalne samouprave i ostali subjekti koji vrše javna ovlašćenja dužni su, prema Zaključku, organizovati svoj rad sa građanima tako da na ulazu u službene prostorije ograniče broj osoba koje istovremeno mogu da uđu i borave u prostorijama organa. Takođe, dužni su održavati rastojanje osoba u zatvorenim prostorima od najmanje dva metra, uz blagovremeno preduzimanje mjera dezinfekcije i pojačane higijene i omogućiti rad šalter sale i matične službe u jedinicama lokalne samouprave uz obezbjeđenje fizičke providne barijere na radnom mjestu koja pruža dovoljnu zaštitu zaposlenom i korisniku.\nPravni subjekti kao i republički organi uprave, organi jedinica lokalne samouprave i ostali subjekti koji vrše javna ovlašćenja trebaju organizovati rad od kuće za radnike za poslove za koje je to moguće.\nNadzor nad sprovođenjem ovog zaključka sprovodi Ministarstvo unutrašnjih poslova, Republička uprava za inspekcijske poslove putem nadležnih inspektora i inspektora u sastavu jedinica lokalne samouprave i Komunalna policija.\nЈedinice lokalne samouprave dužne su da svoje akte usaglase sa ovim zaključkom, a u slučaju pogoršane epidemiološke situacije na svojoj teritoriji donesu restriktivnije mjere u odnosu na mjere utvrđene ovim zaključkom i o tome obavijeste Republički štab za vanredne situacije.\nNaredba o obaveznom sprovođenju mjera za reagovanje na pojavu bolesti izazvane virusom korona u zdravstvenim ustanovama i ustanovama socijalne zaštite u Republici Srpskoj i Naredba o obaveznoj kontroli lica kojima je određena kućna izolacija zbog virusa korona u Republici Srpskoj se primjenjuju uz ovaj zaključak.\nOvaj zaključak Republičkog štaba za vanredne situacije stupa na snagu danom donošenja.\nRepublički štab za vanredne situacije, a shodno mišljenju ЈZU Univerzitetski klinički centar Republike Srpske i bolnica, prihvatio je danas donaciju 3.756 pulsnih oksimetara i 18 mašina za pružanje kontinuiranog pozitivnog pritiska u disajnim putevima, potrebnih za dijagnostikovanje i liječenje oboljelih od kovida 19 koje donira Svjetska zdravstvena organizacija u BiH Republici Srpskoj.\nZa realizaciju ove donacije u skladu sa propisanim procedurama zaduženo je Ministarstvo zdravlja i socijalne zaštite.\nTags: koronavirus, republicki stab, rs, zemlja\nCentar za kulturu: Gubitak u prošloj godini 40.000 KM\nOd 21. januara nastava u osnovnim i srednjim školama